title: Mega Man (vuoden 1994 televisiosarja)

text:
Mega Man on japanilais-amerikkalais-kanadalainen animaatiosarja, joka perustuu Capcomin samannimiseen videopelihahmoon.
Sarja on tuotettu yhteistyössä Capcomin, Ruby-Spearsin, Ashi Productionsin ja Ocean Productionsin kanssa. Sarja alkoi Yhdysvalloissa 11. syyskuuta 1994 ja päättyi vuotta muohemmin 10. joulukuuta 1995. Sarjaan on tuotettu kaksi tuotantokautta, josta oli myös suunnitteilla kolmas kausi, mutta budjettileikkauksien takia sarja lopetettiin.


title: Appenzell

text: Appenzell tarkoittaa muun muassa seuraavaa:


title: Suomen hauskin mies

text: Suomen hauskin mies on vuonna 2018 ensi-iltansa saanut mustan huumorin sävyttämä draamaelokuva, jonka on ohjannut Heikki Kujanpää. Se kertoo Suomen sisällissodan aikaisesta punavankileiristä, jonne tuodut vangitut punaiset teatterinäyttelijät saavat jäädä teloittamatta, mikäli kehittävät saksalaista komentajaa hauskuuttavan näytelmän.


title: Suomen hauskin mies

text: "Suomen hauskin mies" sai ensi-iltansa 16. maaliskuuta 2018.


title: Karanojan jätteenkäsittelyalue

text: Karanojan jätteenkäsittelyalue on Hämeenlinnassa, Hattelmalan kaupunginosassa sijaitseva Kiertokapula Oy:n jätteenkäsittelyalue ja kaatopaikka. Alue sijaitsee Moreenin teollisuusalueen eteläpuolella.


title: Karanojan jätteenkäsittelyalue

text: Kaatopaikka on auki maanantaista perjantaihin kello 7-19. Touko- ja lokakuussa jätteenkäsittelyalue on avoinna myös lauantaisin kello 9-14.


title: Karanojan jätteenkäsittelyalue

text: Hinnaston mukaisesti kaatopaikalla otetaan vastaan seuraavia tuotteita.


title: Keijo Pitkänen

text:
Keijo Pitkänen (28. heinäkuuta 1951 – 1. maaliskuuta 2018) oli suomalainen koripalloilija. Pitkänen edusti
Suomen maajoukkuetta 1970-luvulla ja saavutti seuraurallaan Helsingin Kisa-Tovereita ja Helsingin NMKY:tä edustaen kaksi SM-mitalia ja kolme Suomen cupin hopeaa.


title: Keijo Pitkänen

text: Salon Vilppaan kasvatti Pitkänen tunnettiin fyysisenä korinaluspelaajana joka kykeni korintekoon vastustajien estelyistä huolimattakin. Hän edusti SM-sarjaurallaan Helsingin Kisa-Tovereita ja Helsingin NMKY:tä yhteensä 11 kauden ajan vuosina 1971–1982. HKT:ssa hän saavutti SM-hopeaa vuonna 1973 ja SM-pronssia vuonna 1972. Suomen cupissa Pitkänen oli kolmesti hopealla, HKT:n kanssa vuonna 1972 ja HNMKY:ssä vuosina 1978 ja 1979.


title: Keijo Pitkänen

text: Suomen maajoukkueessa Pitkänen pelasi vuosina 1970–1977 73 ottelua 5,4 pisteen keskiarvolla. Hän pelasi olympia- ja EM-karsinnoissa sekä Pohjoismaiden-mestaruuskilpailuissa. Lisäksi Pitkäselle kertyi nuorisomaaotteluita. Miesten maajoukkueen piste-ennätyksensä (22) Pitkänen heitti vuonna 1972 Ruotsia vastaan.


title: Keijo Pitkänen

text: Pitkänen työskenteli pelaajauransa jälkeen Koripalloliiton Eteläisen alueen aluepäällikkönä. Hän kuoli sairasteltuaan 66-vuotiaana 1. maaliskuuta 2018.


title: Andrei Kuzmenko

text: Andrei Kuzmenko (s. 4. helmikuuta 1996) on venäläinen jääkiekkohyökkääjä, joka pelaa KHL-joukkue TsSKA Moskovassa. Kaudella 2014–2015 alkaneella KHL-urallaan hän on pelannut 106 runkosarjaottelua tehopistein 21+25=46 ja seitsemän pudotuspeliottelua, joissa hän on tehnyt yhden maalin.


title: Dresdenin riippurata

text: Dresdenin riippurata (saks. "Die Schwebebahn Dresden") on Dresdenin kaupungissa Saksassa osana julkista liikennettä käytössä oleva riippurata. Rata avattiin 6. toukokuuta 1901. Historiallisen merkittävyytensä takia se on vuonna 2007 otettu kohteeksi Historisches Wahrzeichen der Ingenieurbaukunst in Deutschland -listalle.


title: Pertti Eräkare

text: Pertti Antero Eräkare, vuoteen 1954 Nieminen (24. tammikuuta 1930 Helsinki – 8. lokakuuta 2014 Espoo) oli yleisurheilija sekä yritys- ja pankinjohtaja, joka toimi Suomen Urheiluliiton puheenjohtajana.


title: Pertti Eräkare

text: Eräkare syntyi kauppias Johan Einar Niemisen ja Lempi Lyydia Jaatisen perheeseen. Hänen puolisonsa vuodesta 1954 oli konsultti Sinikka Tellervo Turunen. Eräkare valmistui merkonomiksi vuonna 1960 ja toimi PYP:n ja SYP:n palveluksessa apulaisosastopäällikkönä 1952–1968 ja pankinjohtajana 1971–1989. Tietotehdas -yhtiön johtaja hän oli 1968–1971. Arvo-osuusjärjestelmän käyttöönottoa, käyttöä ja kehitystä hoitaneen Suomen Osakekeskusrekisteri Osuuskunnan toimitusjohtajaksi Eräkare tuli 1989 ja hoiti tätä tehtävää eläkkeelle siirtymiseensä asti, vuoteen 1993. Eräkare oli 1950-luvulla kansallista kärkeä 800 metrin juoksussa ja ylsi mitaleille myös SM-viesteissä HKV:n joukkueessa. Hän oli aktiivinen urheiluvaikuttaja, joka toimi Suomen Urheiluliiton puheenjohtajana 1981–1982.


title: Trainspotting (romaani)

text: Trainspotting on skotlantilaisen Irvine Welshin esikoisromaani, joka julkaistiin Iso-Britanniassa 1993 ja se käännettiin suomeksi vuonna 1996. Kirjasta on tehty myös Danny Boylen ohjaama elokuvasovitus, Trainspotting joka ilmestyi vuonna 1996.


title: Trainspotting (romaani)

text: Kirja käsittelee heroiiniriippuvaista Mark "Rents" Rentonia, joka yrittää päästä huumeista eroon. Kirja sijoittuu Welshin kotikaupunkiin, Edinburghiin ja siinä esiintyy muitakin hahmoja, kuten Francis Begbie, Spud tai Sick Boy.


title: Trainspotting (romaani)

text: Kirja on tunnelmaltaan synkkä, kuten muutkin Welshin romaanit. Alkuteosta pidetään vaikeaselkoisena, koska hahmot puhuvat skotlantilaista slangia.


title: Énergie du Mali

text: Énergie du Mali eli EDM on Malin kansallinen sähköyhtiö. Sen tehtäviin kuuluu sähkön tuotanto, siirto ja jakelu kuluttajille.


title: Énergie du Mali

text: Yhtiö on perustettu Malin itsenäistyessä vuonna 1960. Vuoteen 2011 saakka sen tehtäviin kuului myös kaupunkien juomaveden tuotanto ja jakelu, josta nykyään vastaavat Somapep ja Somagep. Osakepääomasta 66 % kuuluu Malin valtiolle ja 34 % Aga Khanin säätiön Industrial Promotion Services -yhtiölle.


title: Énergie du Mali

text: Malin sähköverkko käsittää 32 paikkakuntaa yhdistävän siirto- ja jakeluverkon, 28 erillistä tuotanto- ja jakelukeskusta sekä kaksi Norsunluurannikolta tulevaa siirtoyhteyttä. Siirtoverkon tärkeimmät osat ovat Sélinguén vesivoimalaitoksen, Bamakon ja Ségoun yhdistävä 150 kilovoltin linja, Ségousta Nionoon johtava 63 kilovoltin linja sekä Manantalin vesivoimalasta Bamakoon, Kayesiin ja Kitaan johtavat 225 kilovoltin linjat. Norsunluurannikon Ferkessédougousta tuleva 225 kilovoltin linja johtaa Sikasson ja Koutialan kautta Ségouun.


title: Énergie du Mali

text: Siirtoverkkoon yhdistettyjen EDM:n tuotantolaitosten kapasiteetti oli 185,2 megawattia vuonna 2016. Niistä tärkeimmät ovat:


title: Énergie du Mali

text: Verkkoon tuottavat sähköä myös Senegaljoen yhteistyöjärjestön vesivoimalaitokset Manantalissa (Malin osuus 104,0 MW) ja Féloussa (osuus 27,0 MW) sekä burkinalaisen Sopamin lämpövoimala Bamakossa (56 MW). Norsunluurannikon yhteyden kapasitetti on 50 megawattia. Siirtoverkon kokonaiskapasitetti oli 520,2 megawattia vuonna 2016.


title: Énergie du Mali

text: Polttomoottorivoimalaitoksilla varustetut erillisverkot palvelevat muun muassa Bougounin, Gaon, Moptin ja Timbuktun kaupunkeja. Niiden yhteiskapasiteetti on 70,0 megawattia. Kadiolo ja Zégoua saavat sähkönsä Norsunluurannikon verkosta.


title: Énergie du Mali

text: EDM:n jakeluverkko käsitti 53 paikkakuntaa ja 400 690 asiakasta vuonna 2015. Laskutetun sähkön määrä oli 1 327 gigawattituntia ja sen keskihinta 98,3 CFA-frangia kilowattitunnilta. Hävikin osuus tuotetusta energiasta on keskimäärin 22,4 %. Jakeluverkkojen vioista johtuvat sähkökatkokset ovat yleisiä.


title: Énergie du Mali

text: Vuoteen 2025 mennessä EDM:n sähkönjakelun suunnitellaan ulottuvan 113 paikkakunnalle. Siirtoverkon huipputeho on tarkoitus nostaa 340 megawatista (vuonna 2015) 906 megawattiin ja sähkön tuotanto 1 712 gigawattitunnista 6 057 gigawattituntiin. Tätä varten tarvitaan 1 271,9 megawattia lisäkapasitettia, joka on tarkoitus kattaa uusilla vesi- ja lämpövoimalaitoksilla, aurinkokennoilla sekä tuonnilla Ghanasta, Guineasta, Mauritaniasta ja Norsunluurannikolta. Vesivoiman osuuden arvioidaan laskevan 45 prosentista 18 prosenttiin ja lämpövoiman 41 prosentista 38 prosenttiin. Samalla tuonnin osuus nousee 14 prosentista 41 prosenttiin ja aurinkovoima muodostaa kaksi prosenttia.


title: Establishment

text: Establishment tarkoittaa vallitsevaa yhteiskunnallista järjestelmää, ja varsinkin sen valtaa pitäviä. Yleensä käsitteellä viitataan vakiintuneeseen yhteiskuntajärjestykseen sekä joukkoon talouselämän tai politiikan johtohenkilöitä, jotka muodostavat yhteiskunnan hallitsevan luokan, eliitin. Käsitteellä voidaan myös viitata eri alojen mielipiteitä, arvostuksia ja käsityksiä valvovaan ryhmään, joka pönkittää vallitsevia näkemyksiä, esimerkiksi kirjallisuuden tai taiteen establishment.


title: Thomas Fairfax

text: Thomas Fairfax (17. tammikuuta 1612 – 12. marraskuuta 1671), joka tunnetaan myös nimellä Sir Thomas Lord Fairfax, oli englantilainen aatelismies, poliitikko, kenraali, ja parlamentaristien komentaja Englannin sisällissodan aikana. Taitava ja lahjakas Fairfax johti parlamentaristien joukot moniin voittoihin, esimerkiksi ratkaisevassa Nasebyn taistelussa. Hänestä tuli käytännössä uuden tasavallan sotilasjohtaja, mutta hän jäi lopulta alaisensa Oliver Cromwellin varjoon, sillä tämä oli poliittisesti taitavampi ja kannatti radikaalimpia toimia Kaarle I:tä kohtaan. Fairfax muuttui tyytymättömäksi Cromwellin politiikkaa kohtaan ja ja kieltäytyi julkisesti osallistumasta Kaarlen näytösoikeudenkäyntiin. Lopulta hän erosi tehtävästään ja jätti Cromwellin hallitsemaan uutta tasavaltaa. Eroamisen vuoksi ja myös siksi että hänen katsottiin toimineen kunniallisesti taistelukentillä ja koska hän työskenteli aktiivisesti monarkian palauttamisen puolesta Cromwellin kuoleman jälkeen, häneen ei kohdistettu kostotoimenpiteitä, jollaisen uhreiksi monet muut vallankumousjohtajat joutuivat. Tummat hiukset ja silmät sekä tumma ihonväri johtivat lempinimeen "Musta Tom".


title: Lycidas

text: "Lycidas" (/ˈlɪsɪdəs/) on runo, jonka kirjoitti vuonna 1637 englantilainen runoilija John Milton. Sen laji on pastoraalielegia. Runo ilmestyi ensimmäisen kerran vuonna 1638 elegiakokoelmassa"Justa Edouardo Kings Naufrago", joka oli omistettu Edward Kingin muistolle. King oli Miltonin ystävä Cambridgen yliopistossa. King hukkui, kun hänen laivansa upposi Walesin rannikolla elokuussa 1637. Runo on 193 riviä pitkä ja epäsäännöllisesti loppusoinnutettu. Vaikka monet muut kokoelman runot ovat kreikkaa ja latinaa, "Lycidas" on yksi englanniksi kirjoitetuista runoista. Milton julkaisi runon uudelleen vuonna 1645. Runo nousi 1600-luvulla suureen suosioon.


title: Leif Fast

text: Leif Wolmar Fast (s. 17. helmikuuta 1933 Helsinki) on viestinnän ammattilainen, joka toimi Taloudellisen tiedotustoimiston pitkäaikaisena toimitusjohtajana.


title: Leif Fast

text: Leif Fast syntyi työnjohtaja Wolmar Rafael Fastin ja Inez Dahline Österlundin perheeseen. Hänen puolisonsa vuodesta 1960 on päätoimittaja Irma Maria Ruotsala. Fast tuli ylioppilaaksi 1952 ja valmistui filosofian kandidaatiksi 1963. Hän toimi tiedotuspäällikkönä Nokian kaapelitehtaalla 1964–1968 ja Suomen Teollisuusliitossa 1968–1971. Taloudellisen tiedotustoimiston toimitusjohtaja hänestä tuli vuonna 1971. Hän hoiti tehtävää yli 20 vuotta, aina vuoteen 1995 asti.


title: L’Allegro

text: L'Allegro on englanninkielinen pastoraaliruno, jonka  John Milton julkaisi runokokoelmassaan "1645 Poems". "L'Allegro" (italiaa, suomeksi "onnellinen mies") yhdistetään poikkeuksetta Miltonin toiseen pastoraalirunoon "Il Penseroso" (joka tarkoittaa italiaksi "surumielinen mies").


title: L’Allegro

text: 1700-luvulla "L'Allegro" ja "Il Penseroso" olivat suosittuja ja laajalti jäljiteltyjä runoja. Runoilija ja kaivertaja William Blake, joka sai paljon vaikutteita Miltonilta, teki kuvitukset kumpaankin runoon.


title: L’Allegro

text: Händelin sävellys "L'Allegro, il Penseroso ed il Moderato" (1740) perustuu osittain tähän runoon.


title: L’Allegro

text: Charles Villiers Stanfordin viides sinfonia, "L'Allegro et Il Pensieroso, "on nimetty Miltonin kahden runon mukaan"."


title: Robert Mercer

text: Robert Mercer (s. 11. kesäkuuta 1946) on yhdysvaltalainen miljardööri ja amerikkalaisen alt-right-uusoikeiston keskeinen mesenaatti.


title: Robert Mercer

text: Mercer on koulutukseltaan tietotekniikan tohtori. Hän kehitti 1970- ja 1980-luvuilla puheentunnistusohjelmistoja IBM:n tutkimuskeskuksessa. Vuonna 1993 hän siirtyi Renaissance Technologies -hedgerahastoyhtiön palvelukseen. Vuosina 2010–2017 Mercer oli yhtiön toinen toimitusjohtaja.


title: Robert Mercer

text: Mercerin miljardiomaisuus on perheen säätiössä, joka on rahoittanut Breitbart-sivustoa. Robert Mercer kuuluu myös brittiläisen data-analyysiyhtiön Cambridge Analytican rahoittajiin, samoin kuin hänen tyttärensä, Rebekah Mercer joka on myös yhtiön hallituksessa. Washington Postin analyysin mukaan säätiö rahoitti oikeistolaisia thinktankeja ja tukiryhmiä 35 miljoonalla dollarilla vuosina 2009-2014.


title: ISO 3166-2:SS

text: ISO 3166-2:SS on ISO-standardointijärjestön standardi, joka määrittää geokoodit Etelä-Sudanille. ISO 3166-2:SS on ISO 3166-2 -standardin osajoukko, joka määrittää kymmenen osavaltion koodit.


title: ISO 3166-2:SS

text: Koodin ensimmäinen osa on ISO 3166-1 -standardin mukainen Etelä-Sudanin maakoodi ”SS”. Toinen osa on aluekohtainen kaksikirjaiminen tunnus.


title: ISO 3166-2:VE

text: ISO 3166-2:VE on ISO-standardointijärjestön standardi, joka määrittää geokoodit Venezuelalle. ISO 3166-2:VE on ISO 3166-2 -standardin osajoukko, joka määrittää 23 osavaltion, yhden liittovaltiollisen alueen sekä pääkaupunkialueen koodit.


title: ISO 3166-2:VE

text: Koodin ensimmäinen osa on ISO 3166-1 -standardin mukainen Venezuelan maakoodi ”VE”. Toinen osa on aluekohtainen kirjaintunnus.


title: Noin viikon studio

text: Noin viikon studio on Yle TV2:lla 5. huhtikuuta 2018 alkanut suomalainen televisio-ohjelma, jossa juontajat Eeva Vekki ja Anders Helenius käyvät läpi merkittävimpiä uutisia ja ajankohtaisia aiheita satiirin ja komedian keinoin. Ohjelma on jatkoa marraskuussa 2017 päättyneelle "Noin viikon uutisille" ja sitä on tekemässä pääosin sama tekijätiimi.


title: Noin viikon studio

text: Yhtä ohjelman torstaisin nauhoitettavaa ja esitettävää jaksoa käsikirjoitetaan maanantaista keskiviikkoon. Jakson aiheiden suunnittelu tosin aloitetaan jo edellisenä perjantaina. Ohjelman käsikirjoittajatiimi koostuu niin toimittajista kuin koomikoista. Yhdessä he taustoittavat aiheen ja kirjoittavat sen vitsin muotoon.


title: Pentti Kokko (päätoimittaja)

text: Pentti Tuomas Kokko (9. maaliskuuta 1921 Kiikka – 13. maaliskuuta 2018 Tampere) oli Viialan Sanomien perustaja ja päätoimittaja.


title: Pentti Kokko (päätoimittaja)

text: Ammattinsa Kokko hankki Vammalan kirjapainossa käsinlatojana. Työkaverinsa Ahti Ringin kanssa hän lähti Viialaan perustamaan omaa kirjapainoa 1950-luvun alussa. Toiminta- ja tilatarve kasvoivat koko ajan, viimeiseksi entiseen Viialan rukoushuoneeseen, joka remontoitiin kirjapainoksi sopivaksi. Toiminta ja henkilökunta kasvoivat koko ajan. Viialan Sanomien päätoimittajaksi valittiin Elma Okker, mutta vastuu siirtyi Pentti Kokon harteille jo vuoden päästä. Hän hoiti pestiään 16 vuotta siihen asti, kunnes tehtävät siirtyivät seuraavalle sukupolvelle, joskin Pentti oli mukana lehden teossa aina vuoteen 1985 saakka.


title: Pentti Kokko (päätoimittaja)

text: Ensimmäisenä päätoimittajana Pirkanmaalla Pentti Kokko aloitti agressiivisen ilmoitusmyynnin, kun hän itse lähestyi asiakkaita puhelimitse ja myi ilmoitustilaa. Samaa menetelmää hän käytti myös kirjapainon suhteen kiertämällä autolla lähikuntia myyden kirjapainon kapasiteettia.


title: Pentti Kokko (päätoimittaja)

text: Tasavallan presidentti myönsi Pentti Kokolle Suomen Valkoisen Ruusun Ritarikunnan ensimmäisen luokan mitalin hänen työuran ansiodensa johdosta 6.12.1993.


title: Pentti Kokko (päätoimittaja)

text: Kokko toimi mm. pitkäaikaisena sihteerinä Viialan Yrittäjissä ja oli myös Lions Clubin perustajajäsen. Hän oli myös perustamassa Viialan mieskuoroa, jossa hän myös itse lauloi.


title: Pentti Kokko (päätoimittaja)

text: Pentin pitkän iän salaisuutena oli aikuisiässä ahkera liikunta ja nuorena kilpaurheilu. Hän toimi mm. silloisen kotikuntansa jalkapalloseuran, Vammalan-Tyrvään Seudun Palloseuran maalivahtina.


title: Pentti Kokko (päätoimittaja)

text: Arjen meriiteistä ehkä suurin oli maamme puolustaminen sodan aikana. 17-vuotiaana Pentti lähti armeijaan alokkaaksi ja kolmen kuukauden kuluttua tuli komento rintamalle. Hän palveli koko jatkosodan ajan tykistössä KTR 8:ssa.


title: Pentti Kokko (päätoimittaja)

text: Viimeiset vuotensa Pentti Kokko vietti Ratinanrannassa Tampereella.


title: Eeva Vekki

text: Eeva Vekki on suomalainen stand up -koomikko. Hän on esiintynyt myös "Mad Cook Show" -televisiosarjan vakiopanelistina sen molemmilla tuotantokausina 2017–2018. Huhtikuusta hän on toinen juontajista "Noin viikon studio" -ajankohtaissatiirissa.


title: Eeva Vekki

text: Vuonna 2015 Vekki oli ehdolla Vuoden Stand up -tulokkaaksi. Hän kuuluu Improsiskot-nimiseen improvisaatioryhmään sekä All female panel -naiskoomikkokollektiiviin. Hän on myös helsinkiläisen Päiväkirjaklubin perustajajäsen.


title: Eeva Vekki

text: Vekki on koulutukseltaan tuottaja.


title: Tughluq-dynastia

text: Tughluq-dynastia oli Delhin sulttaanikuntaa vuosina 1320–1413 hallinnut dynastia. Dynastian perusti Ghiyas-ud din Tughlaq vuonna 1320, sen jälkeen kun Khalji-dynastian viimeinen sulttaani oli murhattu. Tughluq-dynastian toisen hallitsijan Muhammed-ibn-Tughluqin aikakaudella Delhin sulttaanikunta oli suurimmillaan, sen valta ulottui Etelä-Intiaan asti. Valtakunta alkoi kuitenkin pian tämän jälkeen luhistua kun sen eteläiset alueet alkoivat itsenäistyä ja irtautua Delhin vallasta.


title: Annukka Jokipii

text: Annukka Jokipii (s. 1975 Kuopio) on Vaasan yliopiston vararehtori. Hänet nimitettiin vararehtoriksi 1. tammikuuta 2018 lähtien. Jokipii on toiminut liiketaloustieteen, erityisesti laskentatoimen professorina Vaasan yliopistossa elokuusta 2016 lähtien.


title: Annukka Jokipii

text:
Jokipiistä tuli kauppatieteiden maisteri vuonna 2001 ja kauppatieteiden tohtoriksi hän valmistui Vaasan yliopistosta vuonna 2006. Jokipii on toiminut Vaasan yliopiston palveluksessa vuodesta 1998 lähtien tutkimuksessa ja opetuksessa sekä sen kehittämisessä. Hän on toiminut muun muassa tutkijatohtorina, akatemiatutkijana ja yliopistotutkijana sekä laskentatoimen ja tilintarkastuksen maisteriohjelmavastaavana. Jokipiin tutkimusaiheet ovat keskittyneet sisäiseen valvontaan, sisäiseen tarkastukseen sekä yrityksissä havaittuihin väärinkäytöksiin.
Vapaa-aikanaan Jokipii harrastaa reserviläistoimintaa. Hän on suorittanut naisten vapaaehtoisen asepalveluksen ja ollut Kosovossa rauhanturvaajana. Jokipii toimii Euroopan reservin aliupseerijärjestöjä yhdistävän CISOR-järjestön lakivaliokunnan puheenjohtajana kaudella 2016–2018.


title: Ihmisoikeudet Puolassa

text: Tämä artikkeli kertoo ihmisoikeustilanteesta Puolassa.


title: Ihmisoikeudet Puolassa

text: Ihmisoikeudet Puolassa ovat heikentyneet sen jälkeen, kun lokakuun 2015 parlamenttivaalien jälkeen muodostettiin Beata Szydłon (PiS-puolue) johtama hallitus. Hallitus on huonontanut ihmisoikeuksien toteutumista monin muutoksin.


title: Ihmisoikeudet Puolassa

text: Euroopan unionin komission laskelmien mukaan Puolassa on laadittu vuosina 2015–2017 13 lakia, jotka ovat vaarantaneet oikeuslaitoksen riippumattomuuden. Komissio on vuosia yrittänyt keskustelemalla saada Puolaa noudattamaan oikeusvaltioperiaatetta, mutta se ei ole onnistunut. Joulukuussa 2017 komissio ilmoitti käynnistävänsä rikkomusmenettelyn oikeusvaltioperiaatetta rikkovaa Puolaa vastaan. Kyseessä on ensimmäinen kerta, kun Lissabonin sopimuksen seitsemäs artikla otetaan käyttöön. Artikla voi johtaa varoituksen antamiseen, jos kaksi kolmasosaa muista jäsenvaltioista kannattaa sitä, tai jäsenvaltion äänioikeuden viemiseen unionin päätöksenteossa, jos muut jäsenvaltiot ovat siitä yksimielisiä. Unkari on luvannut olla Puolan kannalla.


title: Ihmisoikeudet Puolassa

text: Puola on sitoutunut Euroopan neuvoston ihmisoikeussopimukseen, jonka se laittoi voimaan vuonna 1993. Puola on sitoutunut ennaltaehkäisemään ja torjumaan naisiin kohdistuvaa väkivaltaa sekä perheissä tehtävää väkivaltaa laittamalla voimaan Istanbulin sopimuksen vuonna 2015.


title: Ihmisoikeudet Puolassa

text: Puolassa on voimassa syrjinnän kieltävä laki, joka kieltää syrjinnän ja vihasta johtuvat rikokset. jotka kohdistuvat ikään, vammaan; sukupuoleen, sukupuoli-identiteettiin ja sukupuoli-ilmaisuun (=seksismi), sosiaaliseen asemaan ja taloudelliseen asemaan. Ihmisoikeusjärjestö Amnestyn mukaan laissa on yhä vakavia puutteita.


title: Ihmisoikeudet Puolassa

text: Laeissa nimettyjen ihmisoikeuksien ja oikeudenmukaisuuden toteutumista valvoo parlamentin alahuoneen valitsema ja ylähuoneen nimittämä ihmisoikeuskomissaari eli oikeusasiamies. Virka perustettiin vuonna 1987. Ihmisoikeuskomissaari tutkii ihmisten ihmisoikeuspuutteista tekemät valitukset tai käskee muun valvontaelimen tutkia ne. Komissaarina on syyskuusta 2015 lähtien toiminut Adam Bodnar. Virkakausi on viisivuotinen.


title: Ihmisoikeudet Puolassa

text: Ihmisen tuomitseminen kuolemaan on ollut kiellettyä huhtikuusta 1997 lähtien. Valtio rankaisi ihmistä viimeksi kuolemantuomiolla vuonna 1996. Joka vuosi talvella kuolee kuitenkin kylmyyteen virallisesti noin 50–100 ihmistä, joiden oikeus vakinaiseen asuntoon ei toteudu. Viranomaiset ovat reagoineet pyytämällä ihmisiä pitämään silmällä toisiaan huomatakseen kylmästä kärsivät asunnottomat kovilla pakkasilla.


title: Ihmisoikeudet Puolassa

text:
Britannia rankaisee Britanniassa asuvia puolalaistaustaisia ilman kansalaisuutta olevia asunnottomia öiden viettämisestä ulkona, karkottamalla heidät takaisin Puolaan.
Amnestyn 19. lokakuuta 2017 julkaistun raportin mukaan Puolan hallitus yrittää pelotella mieltään osoittavia ihmisiä. Puolan viranomaiset ovat syyllistyneet vakoiluun, valtiolliseen häirintään ja syytteiden nostamiseen ennaltaehkäistäkseen ja torjuakseen ihmisten kerääntymisen kertomaan mielipiteitään suurella joukolla. Viranomaiset ovat myös viivästyttäneet henkilötarkastuksia. Poliisi on harjoittanut poliittista häirintää etenkin niitä ihmisiä kohtaan, jotka ilmoittivat heinäkuussa 2017 vastustavansa Laki ja oikeuspuolueen harjoittamaa oikeusvaltion heikentämistä.


title: Ihmisoikeudet Puolassa

text: Kesäkuussa 2017 hyväksyttiin uusi nopeasti valmisteltu "terrorismin" vastainen laki, joka antaa Puolan kansalliselle vakoiluvirastolle paljon uusia oikeuksia, mutta ei sisällä itsenäistä tahoa, joka valvoisi viraston väärinkäytöksiä tai muuta toimintaa. Virasto vakoilee rasistisesti etenkin niitä, jolla ei ole Puolan kansallisuutta.


title: Ihmisoikeudet Puolassa

text: Puolan parlamentti hyväksyi heinäkuussa 2017 lain, jonka mukaan parlamentti saa valita jäsenet neuvostoon, joka nimittää tuomarit tuomioistuimiin. Koska Laki ja oikeus -puolueella on parlamentissa enemmistö, se käytännössä myönsi nimitysoikeuden itselleen. Aiemmin valta on ollut istuvilla tuomareilla.


title: Ihmisoikeudet Puolassa

text: Korkeimman oikeuden poliittinen ohjaaminen heikentää merkittävästi kansanvaltaa, koska korkein oikeus esimerkiksi vahvistaa vaalitulokset.


title: Ihmisoikeudet Puolassa

text: Hallitus on alistanut tuomioistuimet poliittiseen valvontaan, mikä on korruptiota ja rikkoo vallan kolmijaon eli tuomiovallan, lainsäädäntövallan ja lain toimeenpanovallan riippumattomuuden toisistaan. Tuomareiden eläkeiän aikaistaminen ja muut oikeusjärjestelmään tehdyt muutokset ovat johtaneet siihen, että noin 40 % korkeimman oikeuden tuomareista joutuu jäämään eläkkeelle. Parlamentin suurin puolue Laki ja oikeus voi valita heidän seuraajikseen haluamiaan tuomareita. Tämän lisäksi oikeustieteellinen koulutus ei ole enää riippumatonta.


title: Ihmisoikeudet Puolassa

text: Toimittajat ilman rajoja -järjestö listaa vuosittain maailman lehdistön vapauden kirjoittaa mistä tahansa asioista. Vuonna 2016 Puolan sijoitus romahti 29 pykälää viimeisten vaalien jälkeen sijalta 18. sijalle 47. Vuonna 2017 lehdistönvapaus tippui sijalle 54 (26,47 pistettä).


title: Ihmisoikeudet Puolassa

text: Puolan parlamentti hyväksyi 30. joulukuuta 2015 äänin 232–152 (34 äänesti tyhjää) lain, joka antoi hallitukselle oikeuden suoraan nimittää johtajat julkisesti rahoitetuille radio- ja televisiokanaville. Nimityksestä vastaisi valtiovarainministeriö. Opposition mukaan valtaa pitävät vanhoilliset kaappaavat lainsäädännön keinoin itselleen valtaa Puolan julkisissa tiedotusvälineissä.


title: Ihmisoikeudet Puolassa

text: "Toimittajien yhteiskunta" -järjestön mukaan vuoden 2016 loppuun mennessä 216 julkisten viestintävälineiden toimittajaa tai muuta henkilökuntaa oli erotettu, pakotettu eroamaan tai siirretty vähemmän vaikutusvaltaisiin toimiin.


title: Ihmisoikeudet Puolassa

text: Raskaaksi tulleilla henkilöillä ei ole Puolassa oikeutta päättää itse ruumiistaan. Lain mukaan sikiö pitää synnyttää, paitsi jos raskaus johtuu raiskauksesta, vaarantaa raskaana olevan terveyden tai sikiöllä on vaikea kehitysvamma, jolloin saa luvan keskeyttää raskauden. Moni puolalainen lääkäri kieltäytyy abortin teosta laillisissakin tapauksissa perustellen sitä moraalillaan tai sillä, että pelkää toimenpiteen vastustajia. Itsemääräämisoikeuden kieltäminen johtaa rahalliseen eriarvoisuuteen, kun rikkaammilla on rahaa maksaa matkustaminen ulkomaille ja raskaudenkeskeytys siellä. Esimerkiksi Saksassa se maksaa 400 euroa. Köyhemmät tai muuten huonommin kohdellut henkilöt joutuvat vaarantamaan henkensä yrittämällä yrittämällä tehdä abortin itse kotona esimerkiksi metallisella henkarilla. jopa oman henkensä kotitekoisesti toteutetuilla raskaudenkeskeytyksillä Monelle reissu on ainut vaihtoehto.


title: Ihmisoikeudet Puolassa

text: Vuonna 2017 hallitus suunnitteli kieltävänsä raskauden keskeyttämiset kokonaan ja vangitsevansa abortin suorittaneet lääkärit ja abortin saaneet. Kansalliskonservatiivinen puolue ilmoitti tavoitteekseen kieltäytyä luovuttamasta jälkiehkäisypilleriä muuten kuin reseptiä vastaan.


title: Ihmisoikeudet Puolassa

text: Huhtikuussa 2017 lakkautettiin "Rasismia, muukalaisvihaa ja vastaavaa syrjintää ennaltaehkäisevä neuvosto".


title: Ihmisoikeudet Puolassa

text: Nykyisin pakolais- ja vastaanottokeskuksissa asuvat lapset käyvät koulua tavallisissa kouluissa. Helmikuussa 2018 hallitus kertoi suunnittelevansa, että paikallishallinnot saisivat itse päättää, järjestävätkö ne pakolaislasten opetuksen yhä julkisissa kouluissa vai pakottavatko ne lapset opiskelemaan pakolaiskeskuksissa. Sisäministeriö perusteli suunnitelmaa puolalaisen "kantaväestön" kielteisellä suhtautumisella turvapaikkaa hakeviin ihmisiin ja sillä, että kaikkien lasten opiskelumotivaatio parantaisi. Ministeriön mukaan kaikki pakolaislapset eivät myöskään opi tarpeeksi, vaan tarvitsevat tukiopetusta, jota järjestettäisiin pakolaiskeskuksissa. Ihmisoikeusjärjestö Helsinki Foundation for Human Rights on arvostellut koululaisryhmien erottamissuunnitelmaa siitä, että se tekee osallisuudesta yhteiskunnassa vaikeaa.


title: Ihmisoikeudet Puolassa

text: Työ- ja sosiaaliministeriön mukaan vuonna 2012 Puolassa oli 130 000 vailla vakinaista asuntoa elävää ihmistä. Katolilaisen hyväntekeväisyysjärjestö Puolan Caritasin mukaan vailla vakinaista asuntoa oli 30 000 ihmistä.


title: Kjell Ola Dahl

text: Kjell Ola Dahl (s. 1958 Gjøvik, Norja) on norjalainen rikoskirjailija.


title: Kjell Ola Dahl

text: Dahl on merkittävimpiä nykynorjalaisia rikoskirjailijoita. Hänen teoksissaan on psykologista vainua, taitava juonenkehittely, ja niiden kieli on vivahteikasta. Hänen esikoisteoksensa "Dødens investeringer" ilmestyi 1993, ja sen jälkeen hän on julkaissut joukon rikosromaaneja, joiden päähenkilöinä ovat rikostutkijat Gunnarstanda ja Frølich. Hän on julkaissut myös lastenkirjan, tietokirjan sekä dokumentaarisen teoksen "Dødens seilas. Scandinavian Star og gåtene" (2012), jossa hän käsittelee Scandinavian Starin onnettomuutta.


title: Kjell Ola Dahl

text: Dahl on kirjoittanut myös elokuvakäsikirjoituksia ja ollut niistä Amanda-palkintoehdokkaana Hisham Zamanin kanssa.


title: Pyrstötimalit

text: Pyrstötimalit (Leiotrichidae) on varpuslintuihin kuuluva heimo. Heimon lajit on aikaisemmin luettu kuuluvaksi timaleihin Pyrstötimalien taksonomia on edelleen osittain epäselvä, eikä heimo ole välttämättä monofyleettinen. BirdLife Suomen käyttämän luokituksen mukaan pyrstötimaleihin kuuluu 19 sukua ja 119 lajia.


title: Pyrstötimalit

text: Pyrstötimaleja tavataan Afrikasta ja Kaakkois-Aasiasta. Niiden elinympäristöä ovat niin metsät kuin avoimet savannitkin ja ravintoa ovat hyönteiset. Heimon lajien koko ja väritys vaihtelee huomattavasti.


title: Pujo (täsmennyssivu)

text: Pujo voi tarkoittaa seuraavia:Pujo on myös sukunimi. Sen tunnettuja kantajia ovat:


title: Suomen linnut – Havaintokirja

text: Suomen linnut – Havaintokirja on Lasse J. Laineen laatima Suomen linnut -sarjan havaintokirja lintuharrastajille. Kirjan alussa ja lopussa taittosivuilla on luettelo Suomessa havaituista lintulajeista tieteellisine nimineen. Muistiinpano-osassa linnut on jaoteltu heimoittain, ja kunkin linnun kohdalla on tilat havaintomerkinnöille. Luonnonvaraisten lintujen lisäksi omana osanaan on ei-luonnonvaraisia lintuja eli tarhakarkulaisia. Alussa opastetaan merkintöjen teko. Erillisenä osana on pesimälintujen ja ruokintapaikan lintuen havaintoja varten tehdyt taulukot. Lopuksi esitellään Suomen maakuntalinnut.


title: Suomen linnut – Havaintokirja

text: Kirjassa on virallisesti havaittujen lisäksi kaksi lajia, jotka eivät olleet vielä kirjan ilmestyessä saaneet rariteettikomitean hyväksyntää, tuhkakirvinen ja ruostepäälepinkäinen. 17 alalajia on saanut epävirallisen suomenkielisen nimen. Södersved huomauttaa tundrahanhen alalajin flavirostris nimeämisestä islannintundrahanheksi. Laji pesii kuitenkin vain Länsi-Grönlannissa.


title: Suomen linnut – Havaintokirja

text: Kirjassa on kuvat niistä lajeista, joista ei ollut kuvia Suomen linnut -sarjan Tunnistusoppaassa. Jan Södersved pahoittelee, etteivät kaikki kuvat ole edukseen kirjassa käytetyllä paperilaadulla. Toinen harmin aihe on hakemiston puute, joka haittaa varsinkin niitä, jotka eivät tunne lajijärjestystä.


title: Sayyid-dynastia

text: Sayyid-dynastia oli Delhin sulttaanikuntaa vuosina 1414-1451 hallinnut dynastia, joka seurasi vallassa Tughluq-dynastiaa. Ensimmäinen Sayyid-dynastian sulttaani oli Khirz Khan, joka toimi hallitsijana vuosina 1414-1421. Sayyid-dynastian valta-asema kesti vuoteen 1451 asti, jolloin Lodi-dynastia nousi valtaan.


title: Motilal Nehru

text: Motilal Nehru (6. toukokuuta 1861 Delhi – 6. helmikuuta 1931 Lucknow) oli Intian itsenäisyysliikkeen ja Intian kongressipuolueen johtaja. Hänen poikansa Jawaharlal Nehru oli Intian ensimmäinen pääministeri. Motilal Nehru syntyi yläluokkaiseen perheeseen ja hän toimi nuoruudessaan lakimiehenä. 1900-luvun alussa hän ryhtyi poliittiselle uralle ja liittyi Kongressipuolueeseen, joka ajoi intialaisten aseman parantamista. Hän oli maltillinen poliitikko ja puolusti perustuslaillisia uudistuksia, näkemyksensä hän teki tunnetuksi perustamansa sanomalehden kautta.


title: Motilal Nehru

text: Amritsarin verilöylyn jälkeen vuonna 1919 hän liittyi Mahatma Gandhin kansalaistottelemattomuusliikkeeseen. Vuonna 1921 britit pidättivät sekä Motilalin että hänen poikansa Jawaharlalin ja he olivat vangittuina kuusi kuukautta. Vuonna 1928 hän kirjoitti Kongressipuolueen raportin, joka oli perustuslakiluonnos tulevaisuuden itsenäiselle Intialle. Britit hylkäsivät ehdotuksen. Kun hän osallistui vuonna 1930 Gandhin suolamarssiin ja kansalaistottelemattomuusliikkeeseen, britit vangitsivat hänet. Motilal Nehru kuoli pian vapauttamisensa jälkeen vuonna 1931.


title: Björkö (Kirkkonummi)

text: Björkö on saari Espoonlahden merialueella. Kirkkonummen ja Espoon raja kulkee saaren halki etelä–pohjoissuuntaisesti. Espoon virallisessa kaupunginosajaossa Björkön itäosa kuuluu Soukkaan. Soukan venesatama sijaitsee Björkön pohjoisrannalta puolisen kilometriä koilliseen.


title: Björkö (Kirkkonummi)

text: Björköön keskiosassa sijaitsee luonnonsuojelulailla suojeltu vanha puisto- ja puutarha-alue, joka on jäänne 1900-luvun alussa perustetusta puutarhasta. Vuosina 1944–1956 saari kuului Porkkalan vuokra-alueeseen, jolloin venäläiset purkivat suurimman osan saaren rakennuksista. Puutarhasta jäi jäljelle istutettuja jalopuita ja koristepensaita. Björkön metsät ovat mustikkatyypin kangasmetsää koivuineen, kuusineen ja mäntyineen. Rannoilla kasvaa myös tervaleppää. Kenttäkerrosta hallitsevat mustikka ja puolukka, paikka paikoin esiintyy muun muassa yövilkkaa ja kartioakankaalia.


title: Björkö (Kirkkonummi)

text: Björkön rannat ovat pääosin melko jyrkkiä tai ruovikoituneita. Etelärannalla sijaitsee kallioalue kalliomäntyineen. Saaren eteläpuolella avautuu Björköfjärdenin selkä.


title: Björkö (Kirkkonummi)

text: 1960-luvun alussa tehtiin suunnitelmia Espoonlahden patoamiseksi, pato olisi rakennettu Björkön kohdalle. Suunnitelmaa ei toteutettu, sillä käyttövesimäärän lisäys olisi jäänyt melko vähäiseksi eikä raakaveden laatu ollut riittävän hyvä.


title: Björkö (Kirkkonummi)

text: Björkön pohjoispuolella sijaitseva Småholmarna kuuluu kokonaisuudessaan Kirkkonummen hallinnolliseen alueeseen.


title: Lodi-dynastia

text: Lodi-dynastia oli Delhin sulttaanikuntaa hallinnut viimeiden dynastia. Dynastia oli afgaanitaustainen ja se hallitsi maata vuosina 1451-1526. Ensimmäinen Lodi-hallitsija oli Bahlul Lodi, joka korvasi Sayyid-dynastian viimeisen sulttaanin vuonna 1451. Lodi-dynastian aikana Delhin sulttaanikunnan hallitsemat alueet laajenivat Pohjois-Intiassa. Bahlul Lodin ja häntä seuranneen Sikandar Lodin aikana sulttaanin valta perustui afgaani- ja turkkilaispäälliköiden tukeen. Dynastian kolmas hallitsija, Sikandarin poika Ibrahim Lodi yritti palauttaa maahan sulttaanin vallan. Hänen toimintatapansa aiheuttivat tyytymättömyyttä, mikä johti siihen että ylimystö kutsui mogulihallitsija Baburin hyökkäämään Delhiin. Ibrahim Lodi tapettiin Panipatin ensimmäisessä taistelussa vuonna 1526, jolloin Lodi-dynastia päättyi ja maassa alkoi mogulivallan aikakausi.


title: Luettelo Kanta-Hämeen museoista

text: Luettelo Kanta-Hämeen museoista sisältää museoita Kanta-Hämeen maakunnassa. Kanta-Hämeessä on kulttuurihistoriallisia museoita, taidemuseoita ja luontomuseoita. Aihepiirit vaihtelevat perinteisistä kotiseutumuseoista ja arjen elämää esittelevistä museoista elinkeinoja, teollisuutta, liikennettä, viestintää ja eri alojen taidetta esitteleviin sekä henkilöhistoriallisiin museoihin.


title: Tiabendatsoli

text: Tiabendatsoli (CHSN) on bentsimidatsolijohdannaisiin kuuluva orgaaninen yhdiste. Yhdistettä käytetään eläinlääketieteessä ja lääketieteessä loismatojen häätöön ja maataloudessa fungisidina.


title: Tiabendatsoli

text: Huoneenlämpötilassa tiabendatsoli on väritöntä kiteistä ainetta. Yhdiste ei liukene veteen, mutta liukenee hieman etanoliin ja hyvin esimerkiksi dimetyylisulfoksidiin. Tiabendatsolin fungisidiset ja loismatoja tappavat vaikutukset johtuvat siihen, että yhdiste estää tubuliinin polymeroitumisen ja siten solunjakautumisen. Lisäksi tiabendatsoli inhiboi loisten fumaraattireduktaasientsyymiä. Yhdiste tehoaa erityisesti "Strongyloides stercoralis"-sukkulamatoon, mutta myös trikiiniin.


title: Tiabendatsoli

text: Tiabendatsolia valmistetaan kuumentamalla tiatsolyyli-2-formamidia o-fenyleenidiamiinin kanssa. Maataloudessa tiabendatsolia käytetään laajakirjoisena fungisidina erityisesti hedelmäviljelmillä ja eräillä vihannesviljelmillä. Tiabendatsoli on hyväksytty fungisidina käytettäväksi muun muassa Euroopan unionin alueella.


title: Tiabendatsoli

text: Tiabendatsolia käytetään loismatojen häätöön pääasiassa eläimillä, mutta sitä voidaan käyttää myös ihmisten loismatotartuntojen hoitamiseen. Tiabendatsoli voi aiheuttaa haittavaikutuksina ruuansulatuskanavan oireet, allergiset oireet ja neurologiset haittavaikutukset. Haittavaikutukset ovat yleensä ohimeneviä.


title: Summan taistelun muistomerkki

text: Summan taistelun muistomerkki on Jussi Vikaisen veistos Turussa Kupittaankadun ja Itäisen Pitkäkadun välissä Kupittaankentällä. Teos on punaista graniittia, eli kiveä josta Vikaisen synnyinpaikka Vehmaa on kuuluisa. Muistomerkki paljastettiin vuonna 1965 ja se pystytettiin Varsinais-Suomen Summan perinnetoimikunnan toimesta talvisodan taistelujen (1939–40)  muistoksi.


title: Summan taistelun muistomerkki

text: Veistoksessa on kuvattuna sekä tykistön pommituksesta aiheutunutta tuhoa että ehjänä säilyneiden graniittipylväiden edustamaa toivoa.


title: Summan taistelun muistomerkki

text: Vikainen tunnetaan ennen kaikkea sankarihaudoistaan  -ja -patsaistaan, joita on siroteltu ympäri Varsinais-Suomea. Muotoilultaan hän edustaa realismia, vaikkakin veistoksissa on nähtävissä abstrakteja piirteitä.


title: Aakkostorni

text: Aakkostorni (georgiaksi: ანბანის კოშკი) on 130 metrin korkuinen torni Mustanmeren rannalla autonomisessa Adžariassa sijaitsevassa satama- ja lomakaupungissa Batumi, Georgiassa.


title: Aakkostorni

text: Aakkostorni on nimensä saanut rakenteelliseen ekspressionistiseen ulkomuotoiluunsa kuuluvista georgian aakkosten 33-sta mkhedruli-kirjaimesta ja symboloi niiden ainutlaatuisuutta. Rakennustöiden avajaispäivänä 10. lokakuuta 2010 entinen presidentti Mikheil Saakašvili on nimennyt tornin georgian aakkosten muistomerkiksi.


title: Aakkostorni

text: Tämä kaupungin suositulle rantabulevardille rakennettu kiemurainen torni on myös Batumin tunnetuin maamerkki ja matkailukohde, jossa on näköalatasanteita, panoraamahissejä, korkeiden teräsrakenteiden varassa pallonmuotoinen kupoli tunnissa akselinsa ympäri täysikierroksen pyörivine ravintoloineen, kokoustiloja ja tilat paikalliselle TV-studiolle.


title: Aakkostorni

text:
Aakkostornin on suunnitellut espanjalainen arkkitehti Alberto Domingo Cabo. Rakennustyöt aloitettiin 10. lokakuuta 2010 ja ne päättyivät joulukuussa 2011. Rakennustöihin varattiin 65 miljoonaa laria (n. 21.8 milj. euroa), josta käytettiin 64 milj.. Joidenkin lähteiden mukaan v. 2013 Batumin kaupunginhallituksen kokonaisbudjetti on ollut 500 tuhatta laria (n. 166 tuh. €), josta tornin ylläpito on vaatinut vuotuiset 60 tuhatta laria (n. 19,9 tuhatta €). Tämän yli 10%:n osuuden takia vuonna 2014 alettiin valmistella tornin huutokauppaa ja listattiin asianomaiset osapuolet, Turkin ja Ukrainan yritykset. Kesällä vuonna 2015 torni kuitenkin siirtyi 20 –ksi vuodeksi Espanjassa rekisteröidyn "Boost Spain S.I" hallintaan symbolisella 1 larin hinnalla. Tämän pitkäaikaisesti Georgiassa toimineen torniyrityksen mukaan alempi terassi oli tarkoitus avata 21. kesäkuuta 2016 ja ravintola aukeaisi heinäkuun lopussa, konferenssisalit vuoden lopussa, tulevaisuudessa lisätään toimistoja, kokoustiloja ja oleskeluterasseja. Sopimuksen mukaan Batumin kaupunki saa vuosittain vuokralaiseltaan kiinteistöveroa ja maksuja määrältään noin 700000 laria (n. 234,7 €). Lisäksi sijoittajan on investoitava 1,2 miljoonaa euroa tornin parannustöihin.
Aakkostorni sijaitsee rantakadulla Batumin keskustassa lähellä 200 metrin korkuista Teknillisen korkeakoulun postmodernia tornirakennusta, joka on tällä hetkellä Georgian korkein. Tämä monien arvostelujen mukaan koulutuslaitokseksi sopimaton ja hotelliksi uudelleenrakentamisinvestointeja odottava pilvenpiirtäjä on melko tyhjillään, mutta käytössä on sen julkisivussa noin 100 metrin korkeudessa oleva maailmanpyörä ilmastoituine hytteineen. Aakkosten naapurustoon jää myös valtava monikerroksinen rakennus, jolle alun perin oli tarkoitus antaa nimeksi "”Trumpin torni”" ("”Trumps Tower”"), koska perustuksen kulmakiven oli asettanut entinen presidentti M. Saakašvili yhdessä vierailulla olevan Donald Trumpin kanssa vuonna 2012.


title: Aakkostorni

text: Aakkostornista noin 350 metriä itään sijaitsee 19-luvulla rakennettu Batumin kahdeksankulmainen majakka. Toisiaan hitaasti lähestyvät, suutelevat, lyhyen hetken verran halaavat ja sitten eri suuntiin matkaansa jatkavat, noin 7 metrin korkuiset "Ali ja Nino" -patsaat sijaitsevat majakasta noin parinsadan metrin päässä meren rannalla lähellä venesatamaa. Nämä rantabulevardin loppusuoralle jäävät nähtävyydet yhdessä 25 metrin korkuisen "Tšatšan" kellotornin, maailmanpyörän ja muun uutuusarkkitehtuurin, kauppojen, venelaiturin, kaikenlaisten pikaruokakojujen ja yökerhojen (lähimpänä Gate -nimisen), kaikenikäisille viihdettä tarjoavien rullaluistelu- ja leikkipaikkojen kanssa kuuluvat Batumin "”Miracle Park”" –nimiseen puisto- ja virkistysalueseen. Puisto on nimensä saanut ihmeenlyhyessä ajassa valmistumisestaan ja joidenkin lähteiden mukaan alue on saastunut ja sekasortoinen. Tässä kuitenkin moderni arkkitehtuuri, mm. valtava Kempinski-, postmodernit ja Georgian korkeimpiin kuuluvat 20 -kerroksinen "Radisson Blu" ja 16 –kerroksinen Sheraton hotellit sulautuvat huonokuntoiseen perusinfrastruktuuriin Batumin teatterin, poliisilaitoksen, Business Center-rakennuksen, sataman jne. rinnalle. Nykyisin 25 000 katsojaa mahduttavalla yleisellä virkistysalueella järjestetään joulukuisin uudenvuoden konsertteja ja kesäisin kansainvälisiä pop-rock- ja elektronisen musiikin festivaaleja kuten Julio Iglesiaksen konsertti vuonna 2011, elokuussa v. 2013 kolme päivää kestänyt ""Batumin Summer Set 2013"", jossa esiintyjien joukossa olivat Laid Back, Sleep Party People ja Faithless, maailmankiertueellaan poikenneen "Maroon 5" :n konsertti 7. kesäkuuta 2016 melko tuhoisine seuramuksineen., Joss Stone ja Jamiroquai vuonna 2017. Aakkostornin näköalapaikalta voi ihailla muutaman sadan metrin päässä olevaa tanssivien suihkulähteiden bulevardia. Noin 750 metriä etelään matkalla Euroopan aukiolle kohoaa kultaista lampaantaljaa pitelevän prinsessan "Medean", joidenkin lähteiden mukaan jopa 130 metrin korkuinen patsas. Melkein sen vieressä entisen Kansallispankin restauroitua julkisivua koristelee Saksassa valmistettu astronominen kello.


title: Aakkostorni

text: Parhaiten perille puistoalueelle kuljettavat pikkubussit nro 1, 1a, 2, 4, 10 ja 13.


title: Aakkostorni

text: Torni on rakennettu alueelle, jonka seismisyys on maaperän maksimikiihtyvyyden perusteella luokiteltu kohtalaiseksi, joten toistuviin plastisiin muodonmuutoksiin mukautumiskykyiset teräsrakenteet on paikallisten seismisten olosuhteiden ja maanjäristyksien kannalta edullinen valinta. Rakentamiseen kului yli 1500 tonnia terästä ja tornin kokonaispaino on 1686 tonnia.


title: Aakkostorni

text: Tämä on rakenteeltaan konsolikannatteinen eli sauvojen yhdistelmänä mallinnettu, 11 moduulina kasattu, 130 metrin korkuinen ja halkaisijaltaan 31 metrinen sylinterimäinen ristikkotorni, jonka yläpuolisten osien pääkannattajat ja runko ovat terästä. Aakkostornin 4 metrin paksuisen perustuslaatan halkaisija on 34 metriä ja sen pohjalta nousee tornin jäykkä ja ontto ydin, johon on asennettu hissejä ja tornin insinöörijärjestelmät. Tornin rakenteen ulompi osa on poikki kulkevien yhdistävien tasojen ja teräskannattimien avulla erotettu ytimestä. Samanlaista ratkaisuperiaatetta käytetään kuuluisan Shanghai Towerin suunnittelussa. Molemmat osat ovat liitetty jokaisen 10,8 metrin korkeudelta. Ulomman kehän pinnalle on kiinnitetty kaksi ytimen ympärille kietoutunutta ja toisiinsa sitoutunutta metallista kierrenauhaa. Tällä rakenteella on annettu tietty käsite DNA-kaksoiskierteen kaltaisuudesta ja kahteen toisiinsa sitoutuneen jousteen ulkopinnalle on ruuvattu Georgian aakkosten kirjaimia, sillä kirjallisuuden ja kielen nähtiin kertovan kansakunnan geneettisen koodin. Kirjaimet ovat alumiinia, jokaisen korkeus on 4 metriä ja jokaisella on ääriviivoja korostava LED valaistus.


title: Aakkostorni

text: Rakennuksen poikki kulkevien yhdistävien tasojen, pylväiden, tukiviirojen ja teräskannattimien ansiosta Aakkostorni on teräksinen vakaa kokonaisuus, jonka yläosaa kruunaa ravintolaa, TV-studiota ja monitasoisia näköalatasanteita varten suunniteltu hopeapinnoitteinen lasipallokupoli, jonka halkaisija on noin 30 - 40 metriä. Pallon metalliristikon jokaisessa kärjessä on valaistuspiste (LED valaisin). Kupoliin pääsee vain hissillä. Tornissa on viisi hissiä. Ylösnousu on jaettu kahteen järjestelmään. Aluksi kaksi panoraamahissiä nousevat maasta pallon siirtymiskerrokseen, koska pallon ylimpiin kerroksiin pääsee vaihtamalla kahta hissiä. Toisessa kerroksessa sijaitsee keittiö, joka palvelee ravintolaa, ja TV-studio. Ravintolan käytössä on erillinen palveluhissi tavaroiden kuljetusta ja henkilöstöä varten. Ahtaalle ylimmälle tasolle noustaan pitkin portaita. Joidenkin lähteiden mukaan kerrosten pinta-alaa on 2,682 m² ja hissin maksiminopeus 2.5 m/s.


title: Aakkostorni

text: Pallon eri kerroksissa on lahjatavarakauppa ja näköalatasanteita useissa tasoissa, kapasiteetti seisten 200 henkeä ja pinta-alaa 250 m². Nämä turistialueet ovat varustettu moderneilla laitteita ja online oppailla, joiden avulla vierailijat voivat saada yksityiskohtaista tietoa Georgiasta ja sen nähtävyyksistä. Lisäksi oli tähän suunniteltu sijoittaa pyörivällä alustalla näköalaravintola ja ruokailutilaa 100 ja kahvila 25 asiakkaalle. Lattiaa joutuvat pyörittämään 40 pyörää, niistä 20 moottorikäyttöistä, jolloin ruokailutila kiertää täyskierroksen 60 minuutissa. Useiden lähteiden mukaan vuoden 2016 elokuussa ei ravintolaa oltu vielä avattu, ilmastointi todettiin heikosti toimivaksi ja näköala kaupungille vaikeasti seurattavaksi sävytetyn ja likaisen lasin jossain määrin esteenä ollessa. Ylimmässä kerroksessa tilan keskelle kattoon on ripustettu iso punainen, monen tonnin metallitasauslaite Pendulum luomaan tasapainoa ja vaimentamaan tornin heilahteluja.


title: Ghiyas-ud-Din Tughluq

text: Ghiyas-ud-Din Tughluq, alkuperäiseltä nimeltään Ghazi Malik, oli Delhin sulttaanikuntaa hallinneen Tughluq-dynastian ensimmäinen hallitsija. Tughluq-dynastia nousi valtaan Khalji-dynastian jälkeen vuonna 1320. Khalji-dynastia ajautui kaaokseen sulttaani Ala ud-din Khaljin murhan jälkeen vuonna 1316. Ghiyas-ud-Din Tughluq johti menestyksekästä taistelua Ala-ud-din Khaljin murhaajaa Khusro Khania vastaan ja nousi tämän jälkeen itse valtaan. Ghiyas-ud-Din rakennutti Delhin lähelle Tughlaqabadin linnakkeen ja hänen aikanaan Delhin alueellinen vaikutuspiiri laajeni. Ghiyas-ud-Din kuoli vuonna 1325 ja häntä seurasi sulttaanina Muhammed bin Tughluq.


title: Asiakaspalvelu

text: Asiakaspalvelu on se, mitä asiakas kokee ja kohtaa asioidessaan yrityksen tai palvelun tarjoajan kanssa. Se on asiakkaan ja asiakaspalvelussa työskentelevän henkilön välinen kohtaaminen joko kasvokkain tai esimerkiksi puhelimen tai sähköisen palvelun kautta. Hyvää asiakaspalvelua on yrittää ennakoida ja täyttää asiakkaan odotukset, tarpeet ja toiveet.


title: The Guardian Angel – Suojelusenkeli

text: The Guardian Angel – Suojelusenkeli on vuonna 2018 ensi-iltansa saanut jännityselokuva, jonka on ohjannut Arto Halonen. Sen pääosissa ovat Pilou Asbæk, Josh Lucas, Rade Šerbedžija ja Sara Soulié. Elokuva perustuu tositapahtumiin, niin kutsuttuihin hypnoosimurhiin, jotka tapahtuivat Kööpenhaminassa vuonna 1951. Elokuva sai teattereissa 12 000 katsojaa.


title: Singleton

text:
Singleton (ainokainen) on ohjelmistotekniikassa käytetty suunnittelumalli, jolla varmistetaan että luokasta tehdyllä oliolla on vain yksi instanssi, ja tarjoaa globaalin (ohjelman laajuisen) pääsyn siihen.
Singleton-mallilla olevia etuja ovat muun muassa:


title: Singleton

text: Mallin toteus riippuu käytetystä ohjelmointikielestä. Eräs C++:ssa käytetty tapa on toteuttaa Singleton-luokka template-mallin avulla.


title: Terhi Suominen

text: Terhi Suominen on suomalainen tutkija. Hän on Suomen Atlantti-seuran pääsihteeri. Vuonna 2018 hän toimii tutkijana Naton Rooman-puolustusakatemiassa, jossa hän tutkii Suomen Nato-kumppanuutta. Hän on organisaatiossa ensimmäinen suomalainen siviilihenkilö.


title: Terhi Suominen

text: Suominen on koulutukseltaan valtiotieteiden maisteri.


title: Päivi Onkamo

text: Päivi Onkamo (s. 1971) on Turun yliopiston professori ja Helsingin yliopiston perinnöllisyystieteen dosentti. Hänen oppiaineensa on evolutionäärinen genomiikka. Hän johtaa SUGRIGE-hanketta, joka on Helsingin ja Turun yliopiston suomalais-ugrilainen muinaisgenomi-projekti. Projekti tekee yhteistyötä Levänluhdan muinaisjäännöksiä tutkivan Levänluhta-hankkeen sekä ihmisen esihistorian tutkimukseen keskittyvän saksalaisen Max Planck -instituutin kanssa.


title: Kemerovon tulipalo 2018

text: Kemerovon tulipalo vuonna 2018 oli tulipalo "Zimnjaja Vishnja" (Talvikirsikka) -ostoskeskuksessa Venäjällä sunnuntaina 25. maaliskuuta 2018. Palo vaati 64 kuolonuhria, joista 41 oli lapsia. Kemerovon hiilikaivoskaupunki sijaitsee Siperiassa lähellä Novosibirskiä ja Tomskia noin 3 600 km Moskovasta itään.


title: Kemerovon tulipalo 2018

text: Tulipalo eteni nopeasti. Ihmisiä jäi loukkuun lukittujen ovien ja hätäuloskäyntien taakse. Palohälytin ei soinut, eikä kuulutusjärjestelmä ollut päällä. Sammutinjärjestelmä ei ollut toiminnassa, ja palokunta tuli paikalle 40 minuutin kuluttua. Evakuointia ei toimeenpantu.


title: Kemerovon tulipalo 2018

text: Palo herätti väestössä suurta surua ja protestimielialaa. Ostoskeskuksen johtoa ja vartija asetettiin syytteeseen, ja Venäjän presidentti Vladimir Putin vieraili Kemerovossa palon johdosta. Korruptiota pidettiin yhtenä syynä paloon.


title: Kemerovon tulipalo 2018

text: Sunnuntai-iltapäivänä syttynyt tulipalo on Venäjän historian yksi eniten uhreja vaatineista tulipaloista.


title: Kemerovon tulipalo 2018

text: Zimnjaja Vishnja -ostoskeskus oli alun perin rakennettu tehtaaksi jo neuvostoaikana, eikä sitä ollut asiantuntijoiden mielestä tarkoitettu ostoskeskukseksi.


title: Kemerovon tulipalo 2018

text: Venäjällä on ollut viisi muuta ihmishenkiä vaatinutta ostoskeskustulipaloa vuosina 2005–2017.


title: Kemerovon tulipalo 2018

text: Rakennus oli valmistunut 1968 ja toiminut konvehti/tekstiilitehtaana. Vuonna se oli 2013 muutettu tavarataloksi, jossa oli myös vapaa-ajanviettopaikkoja, kuten kolme elokuvateatteria, lasten sisähuvipuisto, 200 eläimen lemmikkieläintarha, lasten luistelurata, kahvila-baari, kuntosali, uimahalli/spa, biljardisali ja keilahalli.


title: Kemerovon tulipalo 2018

text: Tulipalo alkoi sunnuntaina 25. maaliskuuta 2018 kello 17.00. Tällöin paikalla oli suuri määrä lapsia, koska pääsiäisloma oli alkamassa. Lapset olivat katsomassa piirrettyä "Sherlock Gnomes" -elokuvaa opettajansa johdolla.


title: Kemerovon tulipalo 2018

text: Palo syttyi ylimmässä 4. kerroksessa. Joidenkin tietojen mukaan palo syttyi lasten leikkihuoneessa, toisten mukaan taas elokuvateatterissa. Kahden elokuvateatterin hätäuloskäynnit ja ovet olivat lukossa, ja palo levisi räjähdysmäisen nopeasti noin 1 500 neliömetrin alalle. Sammutusjärjestelmä ei toiminut. Tulipalosta ei kuulutettu eikä palohälytys soinut. Palomiesten mukaan valot sammuivat rakennuksesta pian tulipalon sytyttyä.


title: Kemerovon tulipalo 2018

text: Videomateriaalin mukaan ihmisiä ei evakuoitu vaan heidät jätettiin selviytymään itse. Pelästyneet ihmiset rikkoivat ikkunoita ja ovia. Hätäpoistumistiet oli tukittu. Neljä ihmistä hyppäsi rakennuksesta alas ja menehtyi. Loukkaantuneista pahimpia vammoja saivat 11- ja 18-vuotiaat pojat, jotka pakenivat liekkejä hyppäämällä yläkerroksien ikkunoista.


title: Kemerovon tulipalo 2018

text: Kauppakeskuksen henkilökuntaa pakeni paikalta. Silminnäkijän mukaan karusellin käyttäjä pakeni ja jätti lapset istumaan turvavöissä liikkuvaan laitteeseen. Silminnäkijöiden mukaan palomiehiä saapui aluksi paikalle vain muutama. He nousivat palavaan neljänteen kerrokseen ja odottivat noin 40 minuuttia pelastusyksikköä. He eivät tehneet mitään lähellä olleiden ihmisten pyynnöistä huolimatta. Palon lämpötila nousi ainakin 700 asteeseen. Noin kahden tunnin kuluttua paikalla oli jo 60 palomiestä.


title: Kemerovon tulipalo 2018

text: Palomiehet eivät voineet edetä kerrosten sortumavaaran vuoksi ensimmäisen 12 tunnin aikana. Kauppakeskuksen katto romahti kuluttua ja palo jatkui vielä seuraavaan päivään asti. Paloa sammutti lopulta yli 600 palomiestä. Palopäällikkö Sergei Genin on asetettu syytteeseen 37 ihmisen kuolemasta elokuvateattereissa, koska hän viivytteli ihmisten pelastamisessa eikä käyttänyt lyhintä mahdollista lähestymisreittiä.


title: Kemerovon tulipalo 2018

text: Palo luhisti kahden elokuvasalin katot, ja suuri osa kuolonuhreista sai surmansa näissä elokuvateattereissa. Elokuvateatterit romahtivat neljännestä kerroksesta kolmanteen. Tulipalosta noussut savu esti rakennuksen sisällä näkyvyyttä huomattavasti, ja palon korkea lämpötila sekä lattioiden romahtamisriski esti palokunnan etenemisen. Rakennus paloi yli 20 tunnin ajan.


title: Kemerovon tulipalo 2018

text: Palo vaati 64 kuolonuhria ja lisäksi 138 ihmistä loukkaantui. Kuolleista 41 oli lapsia, loukkaantuneista 52 oli lapsia. Noin 120 pakeni tai pelastettiin rakennuksesta. Yksistään 50 ihmistä pelastui kenkäkaupan hätäuloskäytävän kautta myymälän omistajan Farzon Salilovin ja kaupan vartija Mahmud Khudozhaevin sekä kolmen muun 2. kerroksessa kauppaa pitävän henkilön avustamina.


title: Kemerovon tulipalo 2018

text: Sosiaalisessa mediassa liikkui vahvistamattomia tietoja jopa sadoista kuolleista. Huhujen levittäjä Jevgeni Volnovina tunnettu Nikita Kuvikov soitti useita pilapuheluja monelle kaupungin ruumishuoneelle, joissa hän esitti pelastustyöntekijää ja kysyi onko 300 ruumiille tilaa. Soittaja, joka julkaisi puhelusta videon You Tube kanavallaan, on asetettu syytteeseen.


title: Kemerovon tulipalo 2018

text: Viralliset uhriluvut lienevät kuitenkin oikeita. Omaisten mukaan ainakin 67-85 ihmistä on yhä kateissa tulipalon jäljiltä, viranomaisten mukaan kateissa on 33 ihmistä. Uhrien nimilista on julkistettu, joista 27 on tunnistettu.


title: Kemerovon tulipalo 2018

text: Rakennus muutettiin vanhasta konvehti/tekstiilitehtaasta ostoskeskukseksi luvatta, ja sen vuonna 2013 tehty remontti rikkoi tutkijaviranomaisten mukaan paloturvallisuusmääräyksiä erittäin räikeällä tavalla. Löysien turvatoimien syynä pidetään lahjottuja paloturvaviranomaisia. Ostoskeskukselle ei tehty palotarkastuksia, koska sillä oli alle sata työntekijää ja remontti oli vastavalmistunut.


title: Kemerovon tulipalo 2018

text: Aluksi väitettiin, että palo olisi alkanut lapsen leikittyä trampoliinihuoneessa tupakansytyttimellä vaahtomuovia sisältäneessä altaassa, joka syttyi räjähdysmäisesti palamaan. Silminnäkijöiden mukaan sähkökaapeliryppäästä sinkosi kipinöitä, jotka sytyttivät trampoliinihuoneen tuleen. Paloa tutkivat viranomaiset pitävät todennäköisimpänä syttymissyynä viallisia sähkölaitteita tai ylikuormittuneita sähköjohtoja. Nähtävästi 3. ja 4. kerroksen välisen betoniontelolaatan sisällä ollut sähkökaapeli on ollut pääasiallinen lämmönlähde, jonka oikosulku on sytyttänyt palovaarallisia vaahtomuovikuutioita sisältäneen altaan tuleen. Todennäköinen syy ovat puutteet sähköverkon rakentamisessa ja kunnossapidossa, sähkökaapelit eivät olleet suojattuja äkillisiltä jännitteenmuutoksilta.


title: Kemerovon tulipalo 2018

text: Tapahtumista on myös julkaistu silminnäkijän tekemä video.


title: Kemerovon tulipalo 2018

text: Trampoliinihuoneen palohälyttimen painike oli rikki. Automaattinen hälytysjärjestelmä oli kytketty pois päältä, koska se oli aiheuttanut vikailmoituksia.Tutkintakomitean johtaja Aleksandr Bastrykin mukaan kauppakeskuksen palohälytysjärjestelmä oli ollut rikki jo viikon ajan, eikä kukaan ollut puuttunut asiaan. Tekninen johtaja oli kuitannut tiedot järjestelmän vioista


title: Kemerovon tulipalo 2018

text: Lisäksi yksi ostoskeskuksen vartijoista sammutti palohälytysjärjestelmän, kun se alkoi soida. Turmatutkijoiden mukaan vartija sulki yleisen kuulutusjärjestelmän saatuaan tietää tulipalosta koska ei osannut käyttää sitä. On käynyt selville, että yksityinen vartiointiliike oli ottanut lain vastaisesti hoitaakseen rakennuksen paloturvallisuuden.


title: Kemerovon tulipalo 2018

text: Lisäksi kahden elokuvateatterin ovet ja hätäuloskäynnit olivat lukittuina. Sosiaalisessa mediassa on väitetty syynä tähän olleen se, ettei ihmisiä haluttu päästää katsomaan elokuvaa ilman lippua, eikä lapsia haluttu päästää teatterista omin päin ostoskeskukseen esim. häiritsemään baareissa huvittelevia vanhempiaan. Yhden koululaisryhmän opettaja oli pyytänyt lukitsemaan teatterin oven ja lähtenyt lasten vanhempien kanssa ostoksille. Palon alkaessa elokuvateatterin henkilökunta pakeni paikalta. Yhden teatterin ovet olivat auki, eikä sinne kuollut ketään.


title: Kemerovon tulipalo 2018

text: Venäjällä on norminpurkutalkoiden nimissä annettu "tarkastuslomia" pienyrityksille, ja ne on vapautettu vuosien 2016–2018 välisenä aikana säännöllisistä palotarkastuksista. Viranomaisten mukaan palanut ostoskeskus oli rekisteröity pienyritykseksi vuonna 2016. Venäjällä pienyrityksen vuosiliikevaihdon raja on 11 miljoonaa euroa, ja saattaa olla mahdollista että pelkästään tilojen vuokraamista harjoittava yhtiö olisi alittanut tämän rajan.


title: Kemerovon tulipalo 2018

text: Ainakin neljää ihmistä epäillään turvamääräysten rikkomisesta mm. kauppakeskuksen omistaja Nadezhda Suddenok , joka laiminlöi turvallisuuskoulutuksen ja rakennuksen vuokraaja sekä ostoskeskusta ylläpitävän yhtiön toimitusjohtaja Julia Bogdanova. Kemerovoon julistettiin kolmen päivän suruaika. 28. maaliskuuta 2018 Venäjällä oli maansuru.


title: Kemerovon tulipalo 2018

text: Aluksi pidätettiin seitsemän ihmistä, joukossa mm. entinen rakennustarkastuspäällikkö Kuzbass Tanzilyj ja palohälytysjärjestelmän myyjä Igor Polozinenko että palohälytintä huoltanut Alexander Nikitin, jolla on kondiittorin koulutus eikä muuta ammattipätevyyttä. Sittemmin viittä ihmistä on pidetty pidätettyinä. Heidän joukossaan on yksityisen turvayrityksen vartija Sergei Antyushin, joka kytki kaikkialle ostoskeskukseen kuuluneen palohälytyksen pois päältä. Pidätettyinä ovat myös ostoskeskuksen johtaja Julia Bogdanova, joka tiesi palojärjestelmän puutteista, tekninen johtaja Georgi Sobolev ja elokuvateatterin pitäjä. Viranomaiset tutkivat paloa rikoksena. Lisäksi palopäällikkö Sergei Genin on pidätetty ja asetettu syytteeseen.


title: Kemerovon tulipalo 2018

text: Tuhannet ihmiset osoittivat Kemerovossa mieltään. He katsoivat viranomaisten laiminlyöneen turvatarkastukset. Poliisi saapui paikalle pitämään järjestystä yllä. Presidentti Vladimir Putin kävi paikalla, muttei keskustellut mieltään osoittavan väkijoukon kanssa. Oppositio syytti hallitusta, ja jotkut hallitusta puoltavat oppositiota tapauksen hyväksikäytöstä.


title: Kemerovon tulipalo 2018

text: Kemerovon alueen rakennusvalvonnan päällikkö Tanzilija Komkova kuljetettiin vastoin tahtoaan takaisin kotiinsa Moskovasta, johon hän oli paennut. Alueen pitkäaikainen kuvernööri Aman Tulejev erosi. Ostoskeskuksen omistavan holding-yhtiön pääomistaja Denis Štengelov ehti paeta Australiaan.


title: Virtuaalimetodi

text: Virtuaalimetodi tai virtuaalifunktio (, ) on olio-ohjelmointikielien ominaisuus, jolla perintää käyttävä olio voi korvata yliluokassa olevan metodin toteutuksen toisella. Virtuaalimetodeja tukevia kieliä ovat esimerkiksi C++ ja Object Pascal.


title: Virtuaalimetodi

text:
Virtuaaliosoitin () on funktio-osoittimen tapaus, jolla virtuaalimetodeihin viitataan.
Virtuaaliosoittimet sijoitetaan ajonaikaisesti virtuaalimetoditaulukkoon (, ).


title: Virtuaalimetodi

text:
Mikäli perityssä luokassa ei ole toteutusta virtuaalimetodille kutsut tehdään kantaluokan toteutukseen.
Abstrakti pure virtual metodi, jolla ei ole toteutusta kantaluokassa on pakko toteuttaa perityssä luokassa.


title: The Letter/Neon Rainbow

text: The Letter/Neon Rainbow on yhdysvaltalaisen blue-eyed soul -yhtyeen The Box Topsin esikoisstudioalbumi, joka julkaistiin vuonna 1967. Albumi sijoittui Billboard 200 -albumilistan 87. sijalle vuonna 1968.


title: Tutta Runeberg

text: Tutta Runeberg (20. marraskuuta 1937 Helsinki – 15. heinäkuuta 2004 Tammisaari) oli suomalainen toimittaja ja kirjailija.


title: Tutta Runeberg

text: Runeberg sai vuonna 1995 Journalistiliiton ansiomerkin ja vuonna 2003 valtion ylimääräisen sanomalehtimieseläkkeen.


title: Tutta Runeberg

text: Runebergin puoliso oli valokuvaaja Kristian Runeberg, jonka kanssa hän teki kirjoja.


title: Skepta

text: Joseph Junior Adenuga (s. 19. syyskuuta 1982 Lontoo) on englantilainen grime-artisti ja tuottaja. Hänet tunnetaan paremmin taiteilijanimellään, Skepta. Hän on julkaissut uransa aikana neljä studioalbumia, joista neljäs voitti vuoden 2016 Mercury Prize -palkinnon. Hänen veljensä, Jme (Jamie Adenuga) on myös kuuluisa grime-artisti ja he ovat työskennelleet yhdessä monta kertaa.


title: Skepta

text: Skepta on perustanut veljensä kanssa Boy Better Know nimisen levy-yhtiön uransa alkupuolella vuonna 2006.


title: Skepta

text: Studioalbumit


title: Skepta

text:
Mixtapet
EP-levyt


title: Hengen pitimet

text: Hengen pitimet on Mokoman kymmenes studioalbumi, joka julkaistiin 25. toukokuuta 2018. Se äänitettiin Hämeenlinnassa Sound Supreme -studiolla Janne Saksan johdolla, ja sen miksauksesta vastaa edeltävän varsinaisen studioalbumin tapaan Jens Bogren.


title: Hengen pitimet

text: Albumi julkaistaan myös Japanissa levymerkillä Marquee Avalon. Yhtye juhlistaa albumin julkaisua Tokion Tokion Space ODD-klubilla.


title: Hengen pitimet

text: Yhtye ilmoitti uuden studioalbuminsa valmistumisesta 15. maaliskuuta 2018, jolloin laulaja Marko Annala kuvaili albumia näytön paikaksi viimeisimmän varsinaisen studioalbumin "Elävien kirjoihin" tuomille yhtyeen uusille faneille. Annala on kuvaillut albumin tematiikkaa seuraavanlaisesti:


title: Hengen pitimet

text: Soundin ennakkokuuntelussa "Hengen pitimet" sai suitsutusta, ja se nostettiin yhtyeen parhaimmaksi albumikokonaisuudeksi sitten viimeisimmän studioalbumin.


title: Law of the Land

text: Law of the Land on yhdysvaltalaisen yhtyeen The Undisputed Truthin kolmas albumi, joka julkaistiin Motown-levy-yhtiöllä vuonna 1973. Albumin tuotti Norman Whitfield. Se sijoittui muun muassa Billboard 200 -albumilistan 191. sijalle. sekä "Billboardin" Top Soul Albums -albumilistan 52. sijalle.


title: Egtvedin tyttö

text: Egtvedin tyttö (, 1370 eaa., varhaispronssikausi, Monteliuksen periodi II ) oli tyttö tai nuori nainen, jonka hyvin säilyneet jäännökset löydettiin vuonna 1921 Tanskan Etelä-Jyllannin Egtvedin kylän ulkopuolelta. Hautauksen tyyli kuuluu Skandinavian pronssikaudelle.


title: Egtvedin tyttö

text: Vainaja oli haudattu tammen rungosta koverrettuun arkkuun, tammiarkkuun, ja arkku oli peitetty "Storehøjn" hautakummun sisään. Osa vainajan kudoksista on säilynyt hyvin. Tytön vaatetuksesta ja arkun hauta-antimista on voitu päätellä paljon skandinavian pronssikauden elämänmenosta. Tarkemmat tutkimukset osoittavat, että tyttö on mahdollisesti ollut kotoisin Etelä-Saksasta ja että hän on kenties matkustanut Tanskan ja Etelä-Saksan välillä useasti ennen kuolemaansa Tanskassa.


title: Egtvedin tyttö

text: Tammiarkku ja vainajan jäännökset kuuluvat Kööpenhaminassa sijaitsevan Tanskan kansallismuseon kiinteään näyttelyyn. Myös Egtvedin ennallistetun hautakummun viereen on rakennettu yleisölle vapaa museomainen esittelytila.


title: Egtvedin tyttö

text: Helmikuussa 1921 egtvediläinen viljelijä Peter Platz oli tasoittamassa pellollaan olevaa hautakumpua. Tätä tehdessään hän kohtasi kummun itäreunassa tukkipuun, jota hän alkoi epäillä haudan sisärakenteeksi. Hän keskeytti työnsä ja ilmoitti löydöstään kirjeitse Tanskan kansallismuseoon Köpenhaminaan. Paikalle saapui vanhempi arkeologi Thomas Thomsen, joka totesi rakennelman olevan varhaispronssikautinen hautakumpu. Edellisestä tammiarkkuisesta löydöstä oli kulunut jo kolme vuosikymmentä, joten arkku haluttiin tutkia hyvin ja se siirrettiin sellaisenaan kansallismuseoon. Siellä sen tutkivat arkeologi Thomsen ja konsenvaattorit Gustav Rosenberg ja Julius Raklev. Heidän perusteellinen tutkimus ja löydösten varovainen konservointi on mahdollistanut nykyiset, 100 vuotta myöhäisemmät, lisätutkimukset.


title: Egtvedin tyttö

text: Thomsen palasi vielä takaisin Egtvediin tutkimaan hautakummun jäännöksiä. Hän kuuli Platzilta, että neljä vuotta aiemmin tämä oli paljastanut maasta kivetyn alueen tytön haudasta neljä metriä etelään. Kivet olivat jäänne toisesta haudasta, joka oli tuhoutunut mahdollisesti haudanryöstössä paljon aikaisemmin. Koska toinen hauta sijaitsi puoli metriä tytön hautaa korkeammalla, arveli Thomsen tämän hautauksen tapahtuneen myöhemmin. Platz oli poistanut kivet paikoiltaan ja tasoittanut sitten paikan.


title: Egtvedin tyttö

text: Vuonna 1981 hautakummun jäänteet tutkittiin varmuuden vuoksi vielä kerran. Silloin huomattiin hautakummun rakenteiden jättämän halkaisijaltaan 22 metrisen jäljen alustaansa. Kummun reunan ympärillä näkyi jäänteet kivetyksestä, joka on muinoin ollut ilmeisesti kattava ja yhtenäinen. Kaivauksissa selvisi myös, että pääkummun vieressä ja sen eteläisellä puolella oli jälkiä toisestakin kummusta. Lopuksi havaittiin kummun lounaisreunassa uurnahautaus, joka liitettiin pronssikauden lopussa ja rautakauden alussa vallinneeseen uurnakenttäkulttuuriin. Kun kaivaukset oli suoritettu, rekonstruoitiin hautakumpu sen alkuperäisiin mittoihinsa. Hautakumpu on Egtvedin nähtävyytenä yhdessä haudasta kertovan näyttelytilan kanssa.


title: Egtvedin tyttö

text: Vuonna 1991 teetettiin tammiarkun vuosirenkaista dendrokologinen ajoitus, jossa puun kaatamisvuodeksi saatiin vuosi 1370 eaa. Kun oletataan, että tammi kaadettiin samana vuonna kuin tytön haudattiinkin, voidaan tytön kuolinvuosi määrittää sen avulla tarkasti. Yleensä arkeologiset ajoitukset sisältävät 100–200 vuoden virhemarginaalin.


title: Egtvedin tyttö

text: Vuonna 2015 tutkittiin vainajan, lapsen ja joidenkin hauta-antimien hiili-isotooppien ja strontium-isotooppien suhteita. Niiden tuloksina voidaan pitää varmana, että sekä tyttö ja lapsi että vaatteiden materiaalit ja naudan vuota olivat muualta kuin Tanskasta tai Pohjois-Saksasta. Julkisuudessa on arveltu, vallitsevaan nykykäsitykseen nojautuen, että niiden alkuperää tulisi hakea Etelä-Saksasta ja siellä Schwarzwaldin vuorten ympäristöstä. Sieltä kun oltiin tiiviissä yhteydessä Tanskaan juuri varhaispronssikaudella.


title: Egtvedin tyttö

text: Vainaja haudattiin tammisesta puunrungosta kirveellä koverretussa arkussa. Arkun ulkoinen pituus oni 2,00–2,18 metriä ja koverretun kaukalon sisäpituus on 1,80 metriä pitkä. Puunrunko on 0,68 metriä leveä ja 0,53 metriä paksu. Molemmat puoliskot kuuluvat samaan katkaistuun puunrunkoon, joka oli tätä tarkoitusta varten halkaistu. Arkku oli asetettu maahan kivipatjan päälle ja peitetty 4–5 metriä korkealla maakummulla. Tyttö oli astettu makaamaan arkkuun selälleen, jalat suorina ja käden suorina vartalon suuntaisina. Hän on ollut arviolta 160 senttimetriä pitkä . Arkun pohja oli pehmustettu naudan vuodalla ja eri puolille arkkua oli aseteltu mukaan hauta-antimia. Lopuksi kaikki oli peitetty villaisella peitolla, jonka päälle polvien kohdalle oli laitettu siankärsämöitä. Lopuksi kaikki on kiedottu naudan vuodalla tiukasti yhteen ennen arkun kannen sulkemista.


title: Egtvedin tyttö

text:
Vainajasta on säilynyt tunnistettavina hiuksia, aivot, hampaita, kynsiä ja hieman ihoa. Vainajan luut ja muu kudos on hajonnut kokonaan. Vaatetus on säilynyt erittäin hyvin. Hänellä oli ollut yllään lyhyt hihapaita, joka oli valmistettu karkealankaisesta villakankaasta . Naruhame oli ulottunut polviin asti ja se oli valmistettu naruja solmimalla. Jalkaterät oli kiedottu karkeisiin kangaspaloihin, mutta kenkiä ei ole löytynyt arkusta . Vyötäröllä tai vatsan päällä oli kudottu vyö, johon oli kiinnitetty pyöreä pronssista valmistettu ja spiraalikuvioilla koristeltu vyölevy. Vyössä oli kiinni myös sarvesta valmistettu kampa. Käsissä oli ollut pronssirenkaat ja toisessa korvassa korvarengas. Hänen kasvojensa viereen oli asetettu puunkuoresta valmistettu rasia, jossa säilytettiin hiusverkkoa ja pronssista luukahvaista naskalia . Jalkojen viereen oli asetettu tuohikuppi, jossa oli jäänteitä jonkinlaisesta kuivuneesta oluesta. Tämän vierestä löytyi 5–6-vuotiaan lapsen poltettut luut vaatenyyttiin kiedottuina.
Tytön hame oli valmistettu alas riippuvista naruista, jotka olivat molemmista päistä kiinni hameen reunapunoksissa. Hame oli 38 senttimetriä pitkä, mutta se oli kiedottuna kahdesti vyötärön ympäri. Hame on tyypiltään sama, jota on käytetty yleisesti pronssikaudella Skandinaviassa. Samanlaisia hameita on kuvattu myös pienissä pronssifuguureissa, jotka on löydetty Næstvedin läheltä Grevensvængesta, Sjællandista. Figurit esittävät rituaalista tanssia suorittavia tyttöjä. Jos hameen tyyppi ja rituaalit liittyvät toisiinsa, voisi koristeltu pronssinen vyölevy saada kiinnostavan lisäselityksen. Toisaalta vyölevyjä tavataan muistakin haudoista, jossa on haudattu vanhempiakin naisia. Tyttö vaikuttaa naimattomalta, sillä vanhemmilla naisilla hame on ollut pitkä.


title: Egtvedin tyttö

text:
Tytön paita oli valmistettu villalangoista kudotusta kankaasta, jonka villa oli peräisin muualta kuin Tanskasta. Tämä näkyi suoraan kangasta tutkimalla, sillä jo Thomsen oli maininnut, että villan laatu oli tanskalasita villaa hienompaa. Villamateriaali tai valmis paita oli siten ostettu tai tuotu mukanaan muualta. On muistettava, että kesällä pukeuduttiin kevyemmin ja ehkä ihoa vasten käytettiin silloin ladukkaampaa villaa, mutta toisaalta se voi olla myös merkki vauraudesta.
Naudan vuota on osittain maatunut. Vuodan nahkaista osaa ei ole säilynyt, mutta naudan pitkä karvoitus on säilynyt yhtä hyvänä kuin tytön hiuksetkin. Vaikka tytön ruumis on maatunut, voidaan hänen ruumiinsa jättämä jälki vuodassa päätellä karvoituksen painaumista ja karvoituksen asennosta. Tästä jäljestä on nähty tytön olleen ruumiin rakenteeltaan hoikka ja että hän on ollut noin 160 senttimetriä pitkä.


title: Egtvedin tyttö

text: Jakojen juureen sijoitetussa tuohikipossa oli ruskeaa ainetta. Analyysin mukaan aine olisi ollut kuivuneen juoman jäännöstä. Aineen kemiallinen rakenne viittaisi käyneeseen juomaan, joka olisi ollut jonkinlaista olutta. Juomaan olisi sekoitettu mukaan makeaa hunajaa, koska kiposta löytyi 55 kasvin siitepölyä. Juoma oli valmistettu puolukoista tai karpaloista, johon oli sekoitettu ainakin vehnän siemeniä ja suomyrttiä. Kippo sijaitsi arkun jalkopäässä ja siitä arvellaankin, että siitä on juotu ennen arkun lopullista sulkemista.


title: Egtvedin tyttö

text: Pyöreä vyölevy oli kiinnitetty vyötäröllä olleeseen punottuun vyöhön ja se sijaitsi löydettäessä suurin piirtein tytön navan kohdalla. Kiekko oli koristeltu ornamenteilla ja kaksoisspiraalikuvioilla, jotka kiertävät samankeskisesti kiekon keskipistettä eri etäisyyksillä. Keskellä kiekkoa sijaitsee nuppi, jollaisia on kilvissäkin. Nupin lähellä sitä kiertää kaksi kapeaa ornamenttia. Seuraavaksi niitä ympäröivät kymmenen spiraalikuviota, jotka seuraavat toisiaan ja ovat toisissaan kiinni. Spiraaleja kiertää kaksi vierekkäistä ornamenttirengasta, ja näiden ympärillä 17 samanlaista spiraalia kuin edellä. Kiekon ulkoreunaa kiertää toistamiseen kaksi ornamenttirengasta. Pronssimetallin laatu viittaa Alppien seuduilla valmistettuun pronssilaatuun. Kiekon kierteinen spiraalikuviointi on sama mitä tavataan monissa aurinkokulttiin liitetyissä yhteyksissä ja mkä on ollut Skandinaviassa vallalla tuohon aikaan.


title: Egtvedin tyttö

text: Arkusta löytyi pään kohdalta 27 hammasta ja niiden avulla pääteltiin tytön ikä. Hän on ollut kuolleessaan 16–18-vuotias. Tytöltä ovat säilyneet myös keskipitkät hiukset ja kynnet. Hiukset olivat olleet takaa vapaana ja ne ulottuivat hänen olkapäilleensä, mutta edestä ne olivat leikattu lyhyiksi. Tutkijat ovat analysoineen hiuksista, hampaista ja kynsistä löytyviä hivenaineita määrittääkseen tytön asuinseudun. Koska hiukset ja kynnet kasvavat hitaasti ja samalla niihin kertyy ravinnosta tulevia hivenaineita, voidaan niistä tehdä johtopäätöksiä ravinnon laadusta ja ravinnon kasvualueesta. Analyysin tulokset poikkesivat paikallisista vertailutuloksista niin paljon, joten tytön asuinpaikaa alettiin etsiä muualta kuin Tanskasta. Hivenaineista strontiumin eri isotooppien jakauma näyttelee etsinnässä täkeää osaa.


title: Egtvedin tyttö

text: Näytteiden strontiumin isotooppipitoisuudet poikkeavat Tanskasta ja Pohjois-Saksasta saatuihin vertailunäytteisiin. Tytön mahdollisia asuinpaikkoja ovat voineet siten olla Ruotsi, Norja, Länsi- tai Etelä-Eurooppa. Kun samalla huomioitiin yleistidot varhaispronssikauden tilanteesta, ilmoitettiin asuinseudun vahvimmaksi ehdokkaaksi Etelä-Saksan Schwarzwaldin ympäristö. Koska kynnet ja pitkät hiukset kasvavat hitaasti, tallentuu niihin hivenaineita pitkältä ajanjaksolta. Analyysissä leikattiin 23 senttimetriä pitkästä hiusnäytteestä ja sormen kynnestä näytteitä eri kohdista, jotka vastasivat ajallisesti eri aikoja lähimenneisyydessä. Ajankohdat voitiin päätellä tuntemalla hiusten ja kynsien normaalit kasvunopeudet. Tutkijat ovatkin voineet kertoa, että tyttö oli matkustanut edestakaisin Etelä-Saksan ja Tanskan välillä elämänsä viimeisen 23 kuukauden aikana. Matkaa on ilmeisesti taitettu veneellä, sillä muuten on vaikea ymmärtää niin pitkän matkan taittaminen useaan kertaan. Noin 13–15 kuukautta ennen kuolemaansa hän oli hivenainevertailun mukaan elänyt samankaltaisissa oloissa, missä hän oli syntynyt. Tämän jälkeen hän oli matkustanut toiseen elinympäristöön, mikä on voinut olla Tanskan Jyllanti. Vietettyään siellä 9–10 kuukautta, hän oli palanut takaisin alueelle, joka on muistuttanut hänen synnyinseutujaan, ja oli viettiänyt siellä 4–6 kuukautta. Täältä hän oli matkustanut Egtvediin, missä hän oli ehtinyt viettää aikaa vähintään kuukauden ennen kuolemaansa. Paluun jälkeisen ajan lyhyys havaittiin juuri kynsien pitoisuuksista.


title: Egtvedin tyttö

text: Tytön hammaskiilteestä saadaan tietoa ympäristön kemiallisista piirteistä hampaiden muodostumisen aikaana eli kun tyttö oli ollut noin 3–4-vuotias. Näyte ei vastaa Tanskassa saatavaa vastaavaa hivenainejakaumaa, joten nämä ikävuodet oli tyttö viettänyt muualla. Tytön hiuksista yritettiin eristää myös geneettistä perimää, mutta perimä oli tuhoutunut tammiarkun kosteassa ja happamassa olosuhteessa liikaa. Hiusnäytteiden hiili-isotooppien jakaumasta voitiin kuitenkin päätellä ravinnon sisältämän proteiinin laatu. Hän oli yleensä nauttinut ravinnoksi ei-merellistä proteiinia, mutta tällaisten vaiheiden välissä (matkoilla) saatiin merkkejä vähäproteiinisesta ravinnosta.


title: Egtvedin tyttö

text: Tutkija Kristian Kristiansen Göteborgin yliopistosta kertoo, että Tanskassa ja Etelä-Saksassa oli varhaispronssikaudella olemassa kaksi tiivistä yhteisöä, joiden arkeologiset löydöt ovat molemmissa rikkaat ja melko samankaltaiset. Yhteisöt olivat mahdollisesti olleet kuningaskuntia tai ainakin päällikkökuntia ja ne olivat käyneet keskenään tiiviistä kauppaa. Kristiansenin arvaus on, että Egtvedin tyttö olisi naitettu Tanskaan kaupallisten siteiden vahvistamiseksi. Osa tutkijoista pitää tyttöä naimattomana.


title: Egtvedin tyttö

text: Tytön hautaan oli laitettu kangasnyytti, joka sisälsi lapsen poltettuja luita. Poltettujen luiden ja säilyneiden hampaiden mitoista ja muodoista on päätelty niiden kuuluneen 5–6-vuotiaalle lapselle. Lapsi oli ollut liian vanha ollakseen 16–18-vuotiaan vainajan oma lapsi. Siksi tuntuu erikoiselta, että krematoidun lapsivainajan jäänteet oli sijoitettu ruumishautaukseen mukaan. Eräs otaksuma on, että lapsi olisi ollut rituaalinen ihmisuhri. Saman tapaisia otaksumia on esitetty toisesta 1980-luvulla tutkitusta hautauksesta. Etelä-Jyllannin Broagerlandin niemimaalla tutkittiin Skeldestä etelään löytynyttä naisen hienoa hautausta, missä vainajan jalkoihin oli sijoitettu poltetun aikuisen luut. Poltetut luut ajateltiin silloin kuuluvan häntä palvelleelle orjalle.


title: Egtvedin tyttö

text: Lapsen luita löytyi vaatenyytin lisäksi myös tytön vaatteista ja tuohirasiasta. Miksi näin oli tehty ei ymmärretä. Luista ei ole säilynyt geneettistä perimää polttamisen takia, mutta niiden strontiumin isotooppianalyysi osoittaa, että myös lapsi oli tullut muualta kuin Tanskasta.


title: Egtvedin tyttö

text: Etelä-Saksan ja Tanskan välillä oli käynnissä vilkas kaupankäynti, jossa hyödykkeet vaihtoivat omistajaa vaihtokaupan merkeissä. Tytön hiuksista paljastunut toistuva matkustaminen Tanskan ja jonkin kaukaisen seudun välillä viittaa juuri kaupankäyntiin. Hautauksessa ei ilmene mitään tietoa hänen yhteisöstään kuin lapsen jäännökset, mutta tytön merkitys hänet haudanneelle yhteisölle oli ollut suuri. Harva tuonikäinen ihminen sai varhaispronssikaudella arkkuhautauksen hautakumpuun.


title: Somebody to Love (Jefferson Airplanen kappale)

text: Somebody to Love (alkuperäinen nimi Someone to Love) on Darby Slickin tekemä rockkappale. Sen äänitti alun perin The Great Society, ja myöhemmin Jefferson Airplane. Jefferson Airplanen versio sijoittui muun muassa Billboard Hot 100 -singlelistan 5. sijalle. "Rolling Stone" -lehti listasi Jefferson Airplanen version The 500 Greatest Songs of All Time -listansa sijalle 279.


title: Landshutin perimyssota

text: Landshutin perimyssota sai alkunsa perimysriidasta Baijeri-Münchenin ja Baijeri-Landshutin herttuakuntien välillä. Sota johti lopulta Baijerin yhdistymiseen yhdeksi herttuakunnaksi.


title: Landshutin perimyssota

text: Pavian sopimus koski perintöoikeutta ja määräsi, että jos yhden haaran pitäisi lakata olemasta niin toisten haarojen pitäisi periä se.


title: Landshutin perimyssota

text: Baijeri-Landshutin herttua Yrjö ja hänen vaimonsa Hedvig Jagellonica epäonnistuivat yrityksessään saada poikavauva, joka olisi hänen perillisensä, joten Yrjö nimesi heidän tyttärensä Elisabetin hänen perillisekseen. Sopimuksen takia Münchenin herttua Albert ei hyväksynyt tätä, joka johti sotaan vuonna 1503. Tämän kaksivuotisen sodan aikana monet kylät kuten Ergolding tuhottiin maan tasalle.


title: Landshutin perimyssota

text: Sota loppui vuonna 1505, jolloin Elisabet ja hänen aviomiehensä Ruprecht kuolivat. Yrjön kaksi lapsenlasta Otto-Heinrich ja Filip pitivät Pfalz-Neuburgin. Pfalz-Neuburgin pääkaupungiksi valittiin Neuburg an der Donau. Koska kaksi perillistä eivät olleet vielä täysi ikäisiä Fredrik II toimi sijallishallistsijana heidän alueellaan.


title: Landshutin perimyssota

text: Keisari otti Kufsteinin alueet itselleen palkintona sovittelustaan. Nürnbergin keisarillinen kaupunki sai merkittäviä alueita kaupungin itäpuolelta mukaan lukien Laufin, Hersbruckin, ja Altdorfin. Otto-Heinrich käytti isoja summia rahaa palatsin rakentamiseksi Neuburg an der Doauhun.


title: Appenzell (kylä)

text: Appenzell on kylä Sveitsissä Appenzell Innerrhodenin kantonissa. Kylä on kantonin keskuspaikka. Se sijaitsee pääosin Appenzellin kunnan alueella, mutta ulottuu myös Rüten ja Schwenden kuntien alueelle. Kylässä on noin 6 000 asukasta, joka on yli kolmannes koko kantonin asukasmäärästä.


title: Appenzell (kylä)

text: Appenzellin kantonin ylin päätösvalta on kansankokouksella (), joka pitää kokouksensa Appenzellin keskusaukiolla (Landsgemeidendeplatz). Kokous pidetään vuosittain huhtikuun viimeisenä sunnuntaina.


title: Kiikalan koulut

text: Kiikalan koulut ovat vuoteen 2009 Kiikalan kunnassa Varsinais-Suomen maakunnassa, aiemmin Turun ja Porin läänissä, ja vuonna 2009 tapahtuneen Salon seudun kuntaliitoksen jälkeen Kiikalassa Salossa toimineita perusopetuksen tai muita kouluja. Lisäksi käsitellään muutkin Kiikalassa toimineet oppilaitokset sekä kiikalalaisten koulunkäynti muualla.


title: Kiikalan koulut

text: Ennen peruskoulu-uudistusta 1976 Kiikalassa toimivat seuraavat kansakoulut:Kiikalassa vuoden 1976 peruskoulu-uudistuksen jälkeen ja Kiikalassa Salossa vuoden 2009 Salon seudun kuntaliitoksen jälkeen ovat toimineet seuraavat peruskoulun ala-asteet ja myöhemmin alakoulut:


title: Kiikalan koulut

text: Vuosina 1964-1967 Kiikalassa toimi Kiikalan kansalaiskoulu Yltäkylän koululta sen lakatessa vapautuneissa tiloissa Kiikalan Yltäkylässä. Vuodesta 1967 peruskouluun siirtymiseen asti vuonna 1976 Kiikalasta käytiin kansalaiskoulua Somerolla Someron kansalaiskoulussa.


title: Kiikalan koulut

text: Yhteiskoulujen ja lukioiden ollessa yksityisiä, eräs koulupaikkakunta Kiikalan oppilaille oli ollut naapurikunta Somero. Kun Someron yhteiskoulu vuonna 1968 jaettiin kunnalliseksi keskikouluksi ja lukioksi, Kiikalan kunta tuli mukaan perustetun Someron-Kiikalan kunnallisen keskikoulun toimintaan ja koulunkäynti Kiikalasta tuli sekä kansalaiskoulun että keskikoulun osalta suuntautumaan Somerolle.


title: Kiikalan koulut

text: Siirryttäessä peruskouluun vuonna 1976 peruskoulun ylempien luokkien koulunkäynti Kiikalasta jatkui Someron–Kiikalan peruskoulun yläastella ja Someron lukiossa. Tämä päättyi Salon seudun kuntaliitokseen 2009.


title: Kiikalan koulut

text: Erityisopetusta Kiikalan oppilaille tarjosi vuodesta 1967 Someron kunnan kanssa yhteinen Someron–Kiikalan erityiskoulun, myöhemmin vuodesta 1976 Härkätien koulu, joka toimi Somerolla ensin entisen Joensuun kansakoulun tiloissa Hämeen Härkätien varrella Someron keskustaajamassa Joensuussa ja myöhemmin Someron Joensuun koulun yhteydessä. Vuonna 1998 erityisopetus Somerolla integroitiin muuhun opetukseen.


title: Kiikalan koulut

text: Kiikala kuului vuodesta 1968 Somerolla toimineen Someron kansalaisopiston toiminta-alueeseen. Tämä yhteistyö päättyi Kiikalan liityttyä Saloon vuonna 2009.


title: Louis Clerc

text: Louis Clerc (* 1976) on ranskalainen historioitsija.


title: Louis Clerc

text: Clerc valmistui vuonna 1998 Institut d'études politiques de Strasbourgista. Hän väitteli vuonna 2007 Strasbourgin yliopistossa. Sen jälkeen hänestä tuli osa-aikainen lehtori Turun yliopiston poliittisen historian oppiaineeseen. Vuonna 2016 hänestä tuli poliittisen historian dosentti, ja kesäkuussa 2016 hänet nimitettiin poliittisen historian professoriksi Turun yliopistoon. Hän toimi 2010–2013 Suomen Akatemian tutkijatohtorina, ja vuonna 2016–2017 vierailevana professorina Hampurin Helmut-Schmidt-yliopistossa.


title: Louis Clerc

text: Clercin erikoisalat ovat kansainvälinen historia, Suomen ulkopolitiikan ja diplomatian historia, Euroopan integraation historia, julkisuus- ja kulttuuridiplomatia sekä Ranskan poliittinen historia.


title: Matti Ollanketo

text: Matti Ollanketo (19. elokuuta 1882 Haapavesi – 9. toukokuuta 1918 Kemijärvi) oli suomalainen maalari, joka toimi vuosina 1917–1918 Kemijärven työväenyhdistyksen puheenjohtajana. Hän oli myös 1917 yleislakon aikana porvarillisen Kemijärven kunnanvaltuuston rinnalle perustetun työväenneuvoston puheenjohtaja. Ollanketo teloitettiin sisällissodan aikana, vaikka hän ei kuulunut punakaartiin eikä osallistunut aseelliseen kapinaan.


title: Matti Ollanketo

text: Ollanketo oli kotoisin Pohjois-Pohjanmaan Haapavedeltä, josta hän vuonna 1908 muutti Rovaniemelle ja avioitui vielä samana vuonna Hirvaalta kotoisin olleen Selma Kustaava Körkön (1890–1965) kanssa. Pariskunnan ensimmäinen lapsi syntyi lokakuussa 1908, mutta kuoli vain muutaman päivän ikäisenä. Ollankedot muuttivat pian Haapavedelle, jossa he saivat kolme lasta. Vuonna 1914 perhe palasi Rovaniemelle ja muutti edelleen 1916 Kemijärvelle, josta Ollanketo sai työpaikan maalarina ja toimi myös työväentalon vahtimestarina. Hän ehti työskennellä myös Lapin savotoilla metsätöissä. Kemijärvellä Ollankedosta tuli nopeasti paikallisen työväenliikkeen johtohahmo.


title: Matti Ollanketo

text: Syksyllä 1917 Kemijärvelle perustettiin K. O. Iivosen organisoimana työväen järjestyskaarti, jonka päällikkönä toimi vuoden 1906 Viaporin kapinan veteraani Johan Väinölä. Kemijärven nimismiehen mukaan siihen kuului 125 miestä. Myös Ollanketoa on virheellisesti pidetty Kemijärven työväenkaartin johtajana, vaikka hän ei todennäköisesti ollut edes sen jäsen. Ollanketo ja neljä muuta Kemijärven työväenjärjestöjen aktiivia vangittiin sisällissodan käynnistyttyä helmikuun 1918 alussa, kun valta pitäjässä siirtyi valkoisille. Kemijärven punakaartilaiset sen sijaan onnistuivat pakenemaan Neuvosto-Venäjälle.


title: Matti Ollanketo

text: Suojeluskuntalaiset pitivät Ollanketoa vankina, kunnes hänet teloitettiin 9. toukokuuta yhdessä kahden muun työväenneuvoston jäsenen sekä kahden työväenjärjestöihin kuuluneen miehen kanssa. Syynä oli todennäköisesti heidän toimintansa marraskuun 1917 yleislakon aikana. Ollankedon lisäksi ammuttiin sekatyömies Antti Petter Mikkonen, kelloseppä Heikki Räsänen, työmies Isak Moilanen ja teurastaja Juho Kansanen. Kuolemantuomion antoi Kemijärven suojeluskunnan jäsenistä koottuu laiton kenttäoikeus 8. toukokuuta ja teloituksen suoritti seuraavana päivänä pahamaineinen nimismies Jussi Hagberg, joka oli sisällissodan aikana käynyt teloittamassa punaisia Rovaniemellä.


title: Matti Ollanketo

text: Selma Ollanketo lähetti kuukautta myöhemmin prokuraattori P. E. Svinhufvudille kirjeen, jossa hän pyysi miehensä tapauksen selvittämistä. Lisäksi Selma Ollanketo pyysi suojeluskuntaa luovuttamaan joukkohaudassa olleen ruumiin hautaamista varten. Syyskuussa 1918 asiasta toimitettiin jonkinlainen tutkimus, mikä ei kuitenkaan johtanut mihinkään. Selma Ollanketo ja toisen teloitetun leski Hanna Mikkonen lähettivät prokraattorille vielä toisen kirjeen, ja lisäksi Selma lähestyi häntä vielä kolmannella kirjelmällä jouduttuaan pahoihin taloudellisiin vaikeuksiin. Kemijärven suojeluskunta vastasi prokuraattorille Selma Ollanketoa halveksuvalla kirjeellä, eikä toimenpiteisiin lopulta ryhdytty. Selma muutti lapsineen Rovaniemelle vuonna 1924.


title: Matti Ollanketo

text: Ollankedon ja valkoisiin kuuluneen Erik Grotenfeltin vaiheita seurataan Seppo Rustaniuksen vuonna 2007 valmistuneessa dokumenttielokuvassa "Uhrit 1918".


title: Maaginen numero

text: Maaginen numero tai taikanumero () on binääritiedostossa oleva tietue, joka kertoo tiedostomuodon. Maagisia numeroita voidaan käyttää myös tietoliikenneprotokollissa kertomaan käytetty protokolla. Niillä on tietotekniikassa myös muitakin merkityksiä. Maaginen numero on yleensä heti tiedoston alussa tai lähellä sen alkua. Yksi toinen tapa määrittää tiedostomuoto on tiedostopäätteet. Tiedostopäätteitä käytetään muun muassa Microsoftin käyttöjärjestelmissä ja hajanaisesti unixin kaltaisissa käyttöjärjestelmissä.


title: Count Five

text: Count Five oli yhdysvaltalainen garage rockia ja psykedeelistä rockia tuottanut yhtye, joka perustettiin San Joséssa Kaliforniassa vuonna 1964. Yhtye tunnetaan parhaiten vuoden 1966 hittisinglestään ”Psychotic Reaction”, joka julkaistiin yhtyeen ainoaksi jääneeltä studioalbumilta "Psychotic Reaction" vuonna 1966. Kappale sijoittui Billboard Hot 100 -singlelistan viidennelle sijalle. Tämän jälkeen Count Five julkaisi vielä muutamia singlejä, kunnes yhtye hajosi vuonna 1969.


title: Sojuz MS-08

text: Sojuz MS-08 () on Venäjän avaruusjärjestön miehitetty avaruuslento ISS-avaruusasemalle. Alus laukaistiin Sojuz FG -kantoraketilla 21. maaliskuuta 2018 Baikonurin kosmodromilta Kazakstanista mukanaan kolme avaruuslentäjää ja rahtia asemalle. Aluksen miehistö kuuluu ISS:n Retkikunta 55:n miehistöön.


title: Risto Willamo

text: Risto Juhani Willamo (s. 1958) on suomalainen ympäristötieteilijä, joka on työskennellyt Helsingin yliopistossa yli 30 vuoden ajan ja toimii nykyisin yliopistonlehtorina bio- ja ympäristötieteellisessä tiedekunnassa. Hän osallistuu Ekosysteemit ja ympäristö -tutkimusohjelmaan.


title: Risto Willamo

text: Willamo väitteli maatalous- ja metsätieteiden tohtoriksi vuonna 2005 tutkielmalla "Kokonaisvaltainen lähestymistapa ympäristönsuojelutieteessä".


title: Psychotic Reaction

text: Psychotic Reaction on yhdysvaltalaisen garage rock -yhtyeen Count Fiven kappale, joka julkaistiin heidän samannimisellä esikoisstudioalbumillaan kesäkuussa 1966. Kappale sijoittui Billboard Hot 100 -singlelistan viidennelle sijalle ja oli yksi ensimmäisistä menestyneistä acid rockin ja psykedeelisen rockin kappaleista.


title: Psychotic Reaction (albumi)

text: Psychotic Reaction on yhdysvaltalaisen garage rock -yhtye Count Fiven ainoaksi jäänyt studioalbumi, jonka julkaisi Double Shot Records -levy-yhtiö lokakuussa 1966. Albumi sisältää menestyssinglen ”Psychotic Reaction”, joka sijoittui Billboard Hot 100 -singlelistan viidennelle sijalle sekä coverversiot The Whon kappaleista ”My Generation” ja ”Out in the Street”. Albumi sijoittui Billboard 200 -albumilistan sijalle 122.


title: Psychotic Reaction (albumi)

text: Kaikki kappaleet säv. ja san. John ”Sean” Byrne ellei toisin mainita.


title: Aspartyyliaminopeptidaasi

text: Aspartyyliaminopeptidaasi (Ape4) on kuljettajaproteiini joka kuuluu metalloproteinaasien ryhmään ja aminopeptidaaseihin, jotka yleisesti pilkkovat ketjumaisia polypeptidejä. Hiivoissa sitä tarvitaan sytoplasmasta vakuoliin kulkevassa reitissä ja autofagosytoosissa, kun hiivan elintärkeän typen saanti on rajoittunut. Ihmisessä se sijaitsee sytoplasmassa ja se vaikuttaa proteiinien ja peptidien aineenvaihduntaan solujen sisällä.


title: Aspartyyliaminopeptidaasi

text: Ape4 löydettiin ensimmäisen kerran kun sitä puhdistettiin jäniksen aivosolujen sytosolista vuonna 1998. Ihmisen Ape4 koostuu 475 aminohaposta ja sitä koodaa DNPEP-geeni. Sen koentsyyminä toimii sinkki-ioni ja se rakentuu kahdesta erilaisesta proteiinidomeenista, joiden välissä on aktiivinen kohta. Proteiinia koodaa "Cryptococcus neoformans" -hiivassa CNAG_01169-geeni ja se koostuu 523 aminohaposta.


title: Aspartyyliaminopeptidaasi

text: Aminopeptidaaseja tavataan monissa soluelimissä ja niillä on tärkeitä tehtäviä biologisissa prosesseissa, kuten lisääntymisessä ja hormonien muokkaamisessa, mutta myös tautien kuten syövän aiheuttamisessa. Ape4:n on huomattu tuottavan kinaasia, joka säätelee natriumin imeytymistä ja näin vaikuttaa verenpaineeseen. Koska aminopeptidaasit pilkkovat aminohappoja, ne vaikuttavat ihmisen ravitsemukseen pilkkomalla ravinnosta saatuja proteiineja aminohapoiksi tai ihmisessä luonnostaan olevia proteiineja aminohapoiksi pitkittyneen ravinnonpuutteen aikana.


title: Aspartyyliaminopeptidaasi

text: Ape4-proteiinin roolia virulenssissä on tutkittu laajasti. "C. neoformans" -hiivassa proteiinia tuottavan geenin tekeminen toimintakyvyttömäksi esti solujen kasvun 37 °C:ssa ja rajoitti monia virulenssitekijöitä, kuten fosfolipaasin tuottoa, suojaavan kapselin muodostumista ja lääkevastustuskykyä. Antibioottiresistenssi on nouseva uhka, joten uusia hoitomuotoja kehitetään taistelussa mikrobeja vastaan. Jos hoitomuodon kohde on virulenssitekijä patogeenin sijaan, niistä voitaisiin tehdä vaarattomia tai sellaisia joita ihmisen immuunijärjestelmä voisi taistella vastaan itse ilman antibiootteja. "C. neoformans" -hiiva, jolla oli toimintakyvytön tuottogeeni, selvisi myös heikommin makrofagien sisällä ja ei aiheuttanut koe-eläinten kuolemia verrattuna verrokkiin. Kun hiiva ei saa tarvitsemiaan ravinteita, Ape4 siirtyy vakuoliin jossa ravinteita kierrätetään, jolloin hiiva saa ravinteensa. Erityisesti typen rajattu määrä johtaa ravinteiden kierrätykseen ja proteiinin ylenmääräiseen tuottoon.


title: Aspartyyliaminopeptidaasi

text: "Saccharomyces cerevisiae" -hiivassa hajotetaan autofagosytoosin avulla soluelimiä. Hiiva käyttää autofagosytoosissa sytoplasmasta vakuoliin kulkevaa reittiä, ja Ape4 on yksi tämän reitin kuljettajaproteiineista. Ape4 toimii muiden tämän reitin kuljettajaproteiinien kanssa ja tilanteessa jossa ravinteita on liian vähän, se kulkeutuu vakuoliin hajottamaan soluelimiä ja näin hiiva saa tarvitsemansa ravinteet.


title: Kirjava kukko

text: Kirjava kukko oli Tammen kustantama lastenkirjasarja. Sarja oli suunnattu lukemaan oppineille lapsille, ja siinä julkaistiin helppolukuisia, suomalaisten kirjailijoiden kirjoittamia teoksia. Ensimmäiset sarjan kirjat ilmestyivät vuonna 1995.


title: Seppo Rustanius

text: Seppo Rustanius (s. 7. huhtikuuta 1943 Tampere) on suomalainen elokuvaohjaaja, joka tunnetaan Suomen sisällissotaa punaisten näkökulmasta käsittelevistä dokumenttielokuvistaan. Hän on opiskellut teologiaa Helsingin yliopistossa, tiedotusoppia Tampereen yliopistossa sekä elokuva-alaa Pariisissa.


title: Seppo Rustanius

text: Rustaniuksen dokumentteja ovat muun muassa Suomen sisällissodan naiskaarteista kertova "Punaiset esiliinat", Edvard Gyllingin elämää käsittelevä "Syytteitä utopistille", Stalinin vainojen suomalaisuhreista kertova "Karjalainen kiirastuli", Kronstadtin kapinan pakolaisia käsittelevä "Jään yli" sekä Muurmannin legioonan suomalaisista kertova "Kuninkaan punikit". Vuonna 1981 valmistunut televisiodokumentti "Sotapapit" kertoo suomalaisten sotilaspappien toiminnasta vuoden 1918 sisällissodan ja toisen maailmansodan aikana. Elokuva kuitenkin hyllytettiin puolustusvoimien vaatimuksesta, kun se kielsi arkistomateriaalinsa käyttöluvan. Puolustusvoimat ilmoitti myös sanoutuvansa irti kuvasta, jonka elokuva sotilaspapeista antoi. Lopulta Yleisradio esitti elokuvan lokakuussa 1982 sensuroituna, niin että siitä oli poistettu neljä kohtausta.


title: Seppo Rustanius

text: Lisäksi Rustanius on julkaissut Suomen sisällissodan vankileirejä käsittelevän teoksen "Punavankileirit 1918" yhdessä Tuulikki Pekkalaisen kanssa.


title: Kilis

text: Kilis on kaupunki Etelä-Turkissa Kilisin maakunnassa lähellä Turkin Syyrian vastaista rajaa. Vuonna 2013 kaupungissa oli arviolta 85 119 asukasta.


title: Kilis

text: Nykyinen Kilis sijaitsee mahdollisesti Assyrian valtakaudella mainitun Kilisin kaupungin paikkeilla. Roomalaiset tunsivat paikan nimellä "Ciliza sive Urmagiganti", ja se mainitaan patriarkka Dionysiuksen vastaisen kapinan yhteydessä vuonna 817. Muuten kaupunki on ollut keskiajalla jokseenkin merkityksetön. Historiallisesti suhteellisesti tärkeämpi on ollut kulkureittien varrella sijainnut Azaz, josta Kilis on kuitenkin sittemmin kasvanut ohi. Bysantin valtakunnan jälkeen aluetta hallitsivat hamanidit, ja Bysantin mainitaan tehneen sotaretken alueelle. Hamanidit eivät olleet suostuneet maksamaan tribuuttia vuoden 969 sopimuksen mukaisesti ja Kilisin asukkaat vietiin vankeina Bysantin valtakuntaan. Ristiretkeläiset lienevät vallanneen Kilisin Azazin kukistumisen yhteydessä vuonna 1118 tai 1119, ja vuonna 1124 aluetta hävitti turkmeeniemiiri Balak, joka nousi myöhemmin Aleppon hallitsijaksi. Saladin valloitti Azazin ristiretkeläisiltä vuionna 1150, ja Kilisin voidaan olettaa kukistuneen samassa yhteydessä.


title: Kilis

text: 1500-luvulla Kilis oli druusilaisen Jumblatt-suvun kotipaikkakunta. Vuonna 1891 kaupungissa oli arviolta 20 000 asukasta, ja heistä 15 000 oli muslimeja. Kaupungissa asuneet armenialaiset karkotettiin 28. heinäkuuta 1915 armenialaisten kansanmurhan alkaessa. Britit miehittivät kaupungin ensimmäisessä maailmansodassa 6. joulukuuta 1918 ja myöhemmin kaupunkia miehittivät ranskalaiset joukot. Kaupunki palautettiin Turkille vuonna 1921. Syyrian sisällissodan aikana Kilisin puolelle rajaa on osunut raketteja, joiden takia monet pakenivat turvallisempiin osiin Turkkia. Toisaalta kaupunkiin on tullut myös pakolaisia Syyriasta.


title: Kilis

text: Kilisin asukasluku vuonna 2000 oli 70 670 ja vuonna 2013 arviolta 85 119. Vuonna 1948 sen väkiluku oli 24 000.


title: Castilla

text: Castilla voi tarkoittaa seuraavia:


title: Eino Toivola

text: Eino Toivola toimi Isonkyrön kunnanjohtajana 1989–2017. Hän aloitti tehtävässä 1. toukokuuta 1989.


title: Martti J. Ekblom

text: Martti Johannes Ekblom (19. maaliskuuta 1898 Pori – 20. kesäkuuta 1962 Pori) oli suomalainen kunnallispoliitikko, joka toimi Porin kaupunginjohtajana vuodesta 1947 lähtien kuolemaansa saakka. Porin kaupunginvaltuustoon hän kuului sosialidemokraattien edustajana vuodet 1926–1946 ja toimi myös sen puheenjohtajana 1941–1946. Koulutukseltaan Ekblom oli sähköasentaja.


title: Martti J. Ekblom

text: Porin teollisuuskoulusta valmistunut Ekblom työskenteli Porin sähkölaitoksella vuodesta 1917 lähtien ja liittyi ammattiosastoon samana keväänä. Marraskuun 1917 yleislakon aikana hän liittyi Verner Forstenin johtamaan Porin työväen järjestyskaartiin ja sisällissodan sytyttyä Porin punakaartiin helmikuussa 1918. Ekblom ei kuitenkaan osallistunut taisteluihin, vaan työskenteli punakaartissa puhelinasentajana. Punaisten vetäydyttyä Porista 13. huhtikuuta Ekblom osallistui kuulustelupöytäkirjojen mukaan pakomatkan aikana Harjavallan sillan ja Pahakosken rautatiesillan räjäytyksiin. Hän jäi lopulta saksalaisten vangiksi Hollolassa 1. toukokuuta ja toimitettiin Hämeenlinnan vankileirille. Ekblom sai kolmen vuoden kuritushuonerangaistuksen valtiopetoksesta, mutta vapautui yleisen armahduksen myötä.


title: Martti J. Ekblom

text: Vapautumisensa jälkeen Ekblom työskenteli sähkölaitoksella, ja vuonna 1926 hänet valittiin ensimmäistä kertaa Porin kaupunginvaltuustoon. Vuonna 1941 hänestä tuli Porin kaupungin puhelinlaitoksen käyttöpäällikkö. Kaupunginjohtajana Ekblom aloitti vuoden 1947 alussa ja sai kaupunkineuvoksen arvonimen 1958. Hän toimi myös muun muassa Suomen Satamaliiton puheenjohtajana.


title: Martti J. Ekblom

text: Kaupunginjohtajana toimiessaan Ekblom tunnettiin Porin liikenneyhteyksien ja erityisesti Porin sataman kehittäjänä. Vuonna 1972 Mäntyluodon satamassa otettiin käyttöön Suomen suurin satamanosturi, joka nimettiin hänen mukaansa ”Masaksi”. Ekblom kuoli kesken virkakautensa kesällä 1962, jolloin virkaatekeväksi kaupunginjohtajaksi tuli kaupunginvaltuuston puheenjohtaja päätoimittaja Vilho Rantanen. Hänet on haudattu Poriin Käppärän hautausmaalle.


title: Torvald

text: Torvald tai Thorvald on pohjoismainen miehen etunimi. Nimen muinaisskandinaavinen alkumuoto oli "Þórvaldr", ja se merkitsee Torin hallitsijaa: se on muodostettu yhdistämällä Tor ("Þórr"-jumalan nimeen sana "valdr", joka merkitsee hallitsijaa.


title: Torvald

text: Suomessa nimi Torvald on Väestörekisterikeskuksen tietojen mukaan annettu maaliskuuhun 2018 mennessä 1011 ja Thorvald 284 henkilölle. Suurin osa heistä on syntynyt vuosien 1900 ja 1960 välisenä aikana. Torvaldin nimipäivä on suomenruotsalaisen kalenterin mukaan 27. maaliskuuta.


title: Príncipe Alfonso (1922)

text: Príncipe Alfonso oli Espanjan laivaston vuonna 1922 vesillelaskettu Almirante Cervera -luokan risteilijä.


title: Príncipe Alfonso (1922)

text: Aluksen hankinta vahvistettiin laivastolailla 17. helmikuuta 1915. Alus tilattiin Sociedad Española de Construcción Navalilta Ferrolista, missä köli laskettiin 1. helmikuuta 1917. Alus laskettiin vesille 27. heinäkuuta 1922 ja otettiin palvelukseen 30. elokuuta 1925.


title: Príncipe Alfonso (1922)

text: Alus saattoi kuningas Alfonso XIII:ta useilla ulkomaan matkoilla kuten vierailuilla Göteborgiin ja Kieliin 1928 ja Ranskan, Italian satamiin sekä Maltalle 1930. Vuonna 1931 tasavallan julistamisen jälkeen alus kuljetti hallitsijan Cartagenasta maanpakoon Italiaan. Samana vuonna alus nimettiin uudelleen "Libertadiksi".


title: Príncipe Alfonso (1922)

text: Espanjan sisällissodassa alus kuului tasavaltalaisten laivastoon tukikohtanaan Cartagena. Alus kuului maaliskuussa 1938 laivasto-osastoon, jonka tehtävänä oli iskeä kansallismielisten laivastoon. Iskussa upposi risteilijä "Baleares". Alukseen osui 18. huhtikuuta Cartagenassa ilmahyökkäyksessä pommi, minkä seurauksena "Libertad" oli korjattavana kolme kuukautta. Tasavaltalaisten kärsittyä tappion alus siirtyi Bizerteen, missä se internoitiin. Alus palautettiin 1939 kansallismielisten hallinnoimaan Francisco Francon Espanjaan ja se nimettiin "Galiciaksi".